Η Μαρία Κουτσομάλλη-Moreau, ιστορικός τέχνης και υπεύθυνη συλλογής του Ιδρύματος Βασίλη και Ελίζας Γουλανδρή μιλάει για τις προκλήσεις του έργου της\nΚαθώς και για τις αρχές που διέπουν τη μακρόχρονη πορεία της στον χώρο της τέχνης\nΗ Μαρία Κουτσομάλλη-Moreau, ιστορικός τέχνης, υπεύθυνη συλλογής του Ιδρύματος Βασίλη και Ελίζας Γουλανδρή και επιμελήτρια της έκθεσης «Αλεξάνδρα Αθανασιάδη - Πλάθοντας το άυλο» στο Μουσείο Σύγχρονης Τέχνης στην Άνδρο, μας μιλάει για τον νέο εκθεσιακό προγραμματισμό του Ιδρύματος για την περίοδο 2022-2024, καθώς και για τις αρχές που διέπουν τη μακρόχρονη πορεία της στον χώρο της τέχνης.\nΚα Κουτσομάλλη, ας ξεκινήσουμε τη συζήτησή μας από τη νέα έκθεση της Αλεξάνδρας Αθανασιάδη στην Άνδρο και από το «παρασκήνιο» της προετοιμασίας της.\nΠαρακολουθούσαμε την πορεία της Αλεξάνδρας Αθανασιάδη εδώ και αρκετά χρόνια με ιδιαίτερο ενδιαφέρον, και περιμέναμε τη σωστή στιγμή να της αφιερώσουμε μία μεγάλη, αναδρομική έκθεση. Ο χώρος μας στην Άνδρο αποδείχθηκε ιδανικός για την περίσταση, γιατί οι οχτώ αίθουσες που το συγκροτούν μας έδωσαν την ευκαιρία να αναδείξουμε όλες τις πτυχές της καλλιτεχνικής της πορείας, από τα πρώτα, εφηβικά έργα της, επηρεασμένα από την αφαιρετική προσέγγιση του Henry Moore, έως και σήμερα. Ακολουθήσαμε μία θεματική -και όχι χρονολογική- σειρά, για να αναδειχθεί καλύτερα η ποικιλία των υλικών που χρησιμοποιεί, το ξύλο, το μέταλλο και το χαρτί, αλλά και η εξέλιξη τους μέσα στα χρόνια. Η σχέση της Αθανασιάδη με τη θάλασσα είναι ιδιαίτερα σημαντική, για την ίδια αλλά και για το έργο της, εφόσον στις ακροθαλασσιές βρίσκει τα θραύσματα ξύλου και μετάλλου που θα μεταμορφωθούν στη συνέχεια σε έργα τέχνης. Αποδείχθηκε, επομένως, λογικό για εμάς να ξεκινήσουμε την έκθεση με μία εγκατάσταση που συγκεντρώνει διάφορα έργα με θέμα το νερό, τον αέρα και την άμμο. Μεταφέροντας έτσι την ακροθαλασσιά μέσα στο μουσείο, ο επισκέπτης αφήνει μόνο προσωρινά το θαυμάσιο τοπίο της Χώρας της Άνδρου, για να βυθιστεί και πάλι στις μελαγχολικές, αλλά γεμάτες ποίηση, παραλίες της καλλιτέχνιδος. Χάρη στην καλλιτέχνιδα, που ήταν παρούσα σε όλη τη φάση του στησίματος της έκθεσης, αλλά και στους έμπιστους σκηνογράφους μας, Παρασκευή Γερολυμάτου και Ανδρέα Γεωργιάδη, η έκθεση αποτελεί μία ενιαία εικαστική εγκατάσταση, με τις ενότητες να διαχέονται η μία μέσα στην άλλη.\nΜιλήστε μας και για τον εκθεσιακό προγραµµατισµό του Ιδρύματος Β&Ε Γουλανδρή για την περίοδο 2022-2024, που ανακοινώθηκε πρόσφατα.\nΓια την επόμενη διετία, έχουμε επιλέξει να οργανώσουμε 2 θεματικές περιοδικές εκθέσεις στο αθηναϊκό μας μουσείο, τον χειμώνα (Ιανουάριο με Απρίλιο) και το φθινόπωρο (Οκτώβριο με Δεκέμβριο), και μία το καλοκαίρι στην Άνδρο (Ιούλιο με Σεπτέμβρη). Στην Αθήνα, η ελληνική δημιουργία θα συνυπάρξει με μεγάλα ονόματα της διεθνούς μοντέρνας και σύγχρονης τέχνης. Το φθινόπωρο του 2022, στα πλαίσια της επετείου της Μικρασιατικής Καταστροφής, θα παρουσιάσουμε ένα εικαστικό αφιέρωμα στον Φώτη Κόντογλου και στη βαθιά επιρροή που άσκησε σε τόσους νεότερους καλλιτέχνες όπως, μεταξύ άλλων, τον Τσαρούχη και τον Εγγονόπουλο. Τον χειμώνα του 2023, θα παρουσιάσουμε μία σημαντική έκθεση με θέμα το εφήμερο αλλά κρίσιμο κίνημα του Νεορεαλισμού, με έργα των Yves Klein, Jean Tinguely, Niki de Saint Phalle, César, Martial Raysse, Raymond Hains, Daniel Spoerri και Christo, μεταξύ άλλων. Θα έχουμε εδώ τη στήριξη μεγάλων ευρωπαϊκών μουσείων και συλλεκτών. Το φθινόπωρο του 2023, θα αναδείξουμε τα έργα σε χαρτί της συλλογής μας, και κυρίως λευκώματα των Toulouse-Lautrec, Picasso, Braque, Léger, Matisse, Miró και Maillol, με πολλά από αυτά να παρουσιάζονται για πρώτη φορά. Το χειμώνα του 2024, η έκθεση μας θα είναι αφιερωμένη στον πουαντιγισμό (pointillisme), με την έκθεση «Ο νεο-ιμπρεσιονισμός στα χρώματα της Μεσογείου». Έργα των Paul Signac, Théo Van Rysselberghe, Henri-Emond Cross, Maximilien Luce, αλλά και αυτών που θα γίνουν αργότερα αντιπρόσωποι του Φοβισμού, όπως οι Henri Matisse, Charles Camoin, Louis Valtat, Henri Manguin, θα μας ταξιδέψουν στις όχθες της Γαλλικής Ριβιέρας του 1890 με 1914, αλλά και στη Βενετία και την Κωνσταντινούπολη. Και πάλι εδώ, η υποστήριξη διεθνών μουσείων και συλλεκτών είναι πρωταρχικής σημασίας. Τέλος, το φθινόπωρο του 2024 θα παρουσιάσουμε μία αναδρομική έκθεση ενός από τους αξιόλογους καλλιτέχνες του κινήματος της Arte Povera, του Νάκη Παναγιωτίδη. Στην Άνδρο, θα εξακολουθήσουμε να αναδεικνύουμε τη σύγχρονη ελληνική τέχνη με μία αναδρομική έκθεση του προσφάτως θανόντος οραματιστή καλλιτέχνη Χρόνη Μπότσογλου, το 2023.\nΕίστε υπεύθυνη της συλλογής του Ιδρύματος, μιας εξαιρετικά πλούσιας, εμβληματικής συλλογής μοντέρνας και σύγχρονης τέχνης. Ποια ήταν η μεγαλύτερη πρόκληση που αντιμετωπίσατε, όταν πρωτοαναλάβατε την επιμέλειά της;\nΌταν σου δίνεται μία τέτοια ευθύνη, δεν έχεις άλλη επιλογή από το να αναδείξεις όσο το δυνατόν καλύτερα αυτά τα σημαντικότατα έργα, έχοντας όμως πάντα στο νου τις αρχές που καθοδηγούσαν τη ζωή των ιδρυτών μας, του Βασίλη και της Ελίζας Γουλανδρή: μία βαθιά αγάπη για την τέχνη, τη σεμνότητα και την αίσθηση του μέτρου. Ο βασικός μου στόχος, και όσων με βοήθησαν στο στήσιμο των αιθουσών του μουσείου της Αθήνας, ήταν να δημιουργήσουμε ένα φιλόξενο περιβάλλον, που να δίνει την ευκαιρία στον επισκέπτη να έχει μία άμεση σχέση με τα έργα, χωρίς να αναδεικνύεται ο κόπος της εγκατάστασης. Έχω πάντα στο νου μου τα λόγια του Matisse: «H καλύτερη δουλειά είναι αυτή που δεν φαίνεται».\nΠοιο είναι το προσωπικό σας όραμα για το Ίδρυμα Β&Ε Γουλανδρή και πόσοι από τους πρωταρχικούς στόχους που θέσατε το 2019, πριν το άνοιγμα του μουσείου της Αθήνας, έχουν εκπληρωθεί μέχρι σήμερα;\nΤο όραμα μας για τα μουσεία μας, της Αθήνας και της Άνδρου, είναι να δώσουν την ευκαιρία στη συλλογή μας, αλλά και γενικότερα στη μοντέρνα και σύγχρονη τέχνη, να ακτινοβολούν διεθνώς. Παρόλες τις δυσκολίες που προκάλεσε η πανδημία του κορονοϊού, έχουμε εκπληρώσει πολλούς από τους στόχους μας: το ελληνικό και διεθνές κοινό μας έχει «αγκαλιάσει», έχουμε στήσει έναν δυνατό, ελκυστικό και πλούσιο προγραμματισμό και η συλλογή μας αρχίζει να ταξιδεύει, χάρη στις πολλές συνεργασίες που έχουμε με μουσεία ανά τον κόσμο. Σε αυτό μας βοηθούν πολύ και οι τρεις δεκαετίες εκθέσεων που έχουν οργανωθεί στην Άνδρο.\nΈχετε ζήσει στο Παρίσι και τη Νέα Υόρκη. Κατά πόσο έχει επηρεάσει το γεγονός αυτό τη διαμόρφωση της σχέσης που έχετε με την τέχνη, σε όλες τις πτυχές της ζωής σας;\nΈχοντας μεγαλώσει σε ένα κοσμοπολίτικο περιβάλλον, έχω τη μεγάλη τύχη να προσεγγίζω την τέχνη, τους καλλιτέχνες, και γενικότερα τους ανθρώπους, όχι με κριτήριο την εθνότητά τους, τη θρησκεία τους ή την κοινωνική τους θέση, αλλά με κριτήριο την κοινωνική προσφορά τους. Δεν φοβάμαι τον άλλον, το αντίθετο. Είμαι περίεργη να μάθω από αυτόν, να με ταξιδέψει στον δικό του κόσμο και να εμπλουτίσει έτσι τον ίδιο μου τον εαυτό.\nΑλήθεια, υπάρχουν έργα-σταθμοί στα οποία επιστρέφετε για έμπνευση ή γιατί έχετε μία ιδιαίτερη σύνδεση μαζί τους;\nΠάντα επιστρέφω στις παλιές αγάπες μου, είτε είναι λογοτεχνία, είτε μουσικά κομμάτια, είτε έργα τέχνης. Στο μουσείο μας, νιώθω την ανάγκη να πηγαίνω στις αίθουσες μας και να χαιρετώ τα έργα μας. Δε στέκομαι ποτέ στα ίδια αλλά αντλώ από αυτά μία ηρεμία και μία ενέργεια που με βοηθάνε σε όλες τις πτυχές της καθημερινότητας μου.\nΜε ποιον τρόπο πιστεύετε ότι η τέχνη σάς έκανε καλύτερο άνθρωπο;\nΤο κάθε έργο τέχνης «ανοίγει» ένα παράθυρο προς τον κόσμο μας. Έχω πολύ μεγάλο σεβασμό και θαυμασμό για τους καλλιτέχνες, που έχουν το θάρρος να εκφράσουν πάνω στον καμβά τα πιο βαθιά τους συναισθήματα. Χάρη σε αυτούς αντιλαμβάνεται κανείς, ότι δεν είναι μόνος και ότι η ανθρωπότητα μπορεί να είναι όμορφη και γενναιόδωρη. Η τέχνη μας κάνει όλους καλύτερους, γιατί μας ωθεί να βελτιωθούμε και να γνωρίσουμε καλύτερα τον εαυτό μας και τον κόσμο. Αποτελεί και την πιο ουσιαστική κληρονομιά που αφήνουμε πίσω μας.\nΜοιραστείτε μαζί μας μία συμβουλή που ακολουθείτε πιστά μέχρι και σήμερα.\nΈχω πάντα στο νου μου τη συμβουλή που μας έδωσε κάποτε η Ελίζα Γουλανδρή, στην αδερφή μου και σε εμένα: « Πρώτα πρέπει να ακούς. Τα λόγια είναι περιττά εάν δεν έχεις συγκεντρωθεί πρώτα σε αυτά που λέει ο άλλος. Και θα ανοίξεις το στόμα σου μονάχα εάν έχεις να πεις κάτι το ουσιαστικό, κάτι καλύτερο από τη σιωπή».\nInfo: Η έκθεση «Αλεξάνδρα Αθανασιάδη - Πλάθοντας το άυλο» στην Άνδρο θα ανοίξει τις πόρτες τις στο κοινό στις 3 Ιουλίου, με διάρκεια έως τις 2 Οκτωβρίου 2022.\nΚεντρική Φωτογραφία: Μαρία Κουτσομάλλη-Moreau\nΦΩΤΟΓΡΑΦΙΕΣ: ΧΡΙΣΤΟΦΟΡΟΣ ΔΟΥΛΓΕΡΗΣ


Τα τρία πράγματα που με εξέπληξαν στην εγκυμοσύνη - Eimaimama.gr\nΓράφει η Melanie Pinola για το lifehacker\nΜάλλον ξέρετε ήδη «τι να περιμένετε όταν είστε έγκυος». Οι φίλες και οι συγγενείς σας δεν σταματούν να σας δίνουν συμβουλές. Ίσως έχετε ξαναμείνει έγκυος. Όπως και να έχει, υπάρχουν πράγματα που δεν είμαστε έτοιμες να συζητήσουμε σχετικά με την εγκυμοσύνη. Καιρός να τα πούμε όλα.\nΟι εγκυμοσύνες, όπως και τα παιδιά, είναι όλες τους μοναδικές, γι’ αυτό μπορεί να αισθανθείτε όλα τα παρακάτω ή και κανένα, αν είστε τυχερές. Κι όμως, παρά τα συνήθη φυσικά συμπτώματα της εγκυμοσύνης – πρωινή ναυτία, κόπωση και λιγούρες, πωπω! – δεν μιλάμε πολύ για τις ψυχολογικές συνέπειες. Για όλες τις έγκυες και όσες μείνουν έγκυες στο μέλλον λοιπόν, να τι θα πρέπει να γνωρίζετε:\nΤο σώμα σας πλέον ανήκει στο κοινό\nΑπό τη στιγμή που θα ανακοινώσετε την εγκυμοσύνη σας (ή που θα είναι πλέον αδύνατο να την κρύψετε) αυτός ο αόρατος τοίχος ανάμεσα σε σας και τους άλλους, ο οποίος λέγεται «προσωπικός χώρος» και φωνάζει «κοίτα τη δουλειά σου», γκρεμίζεται. Θα δεχτείτε πολλές συμβουλές χωρίς να τις έχετε ζητήσει, για το τι θα πρέπει ή δεν θα πρέπει να τρώτε (συμβουλή: μην πίνετε καφέ σε κοινή θέα), θα ακούσετε τρομακτικές ιστορίες τοκετού, θα έχετε να απαντήσετε σε αδιάκριτες ερωτήσεις και αγενή σχόλια όπως καμία και κανένας μη έγκυος δεν θα ερωτηθεί ποτέ (από το «κάνατε θεραπεία γονιμότητας;» μέχρι το «Ελπίζω να καταφέρεις να χάσεις όλο αυτό το βάρος μετά τη γέννα»).\nΚαι σε αγγίζουν κι όλας. Ίσως είναι κάτι στην κοιλιά σας που κάνει παντελώς αγνώστους να θέλουν να σας αγγίξουν (συχνά, χωρίς την άδειά σας), κάτι που είναι άβολο. Στην Πενσυλβανία της Αμερικής μάλιστα, ψηφίστηκε ένας νόμος που δήλωνε ρητά πως οι έγκυες έχουν το δικαίωμα να απαγορεύουν σε αγνώστους να τις αγγίζουν.\nΤι μαθαίνουμε από αυτό; Πολλοί θεωρούν πως η εγκυμοσύνη (και η γέννα, και το μεγάλωμα ενός παιδιού) είναι δημόσιο αγαθό. Για να αντιμετωπίσετε τα αγενή σχόλια και τις συμβουλές, μπορείτε να λέτε στους αγνώστους που θέλουν να χαϊδέψουν την κοιλιά σας (λες και είναι κανά γούρι) πως δεν αισθάνεστε καλά λόγω πρωινής ναυτίας. Απαντήστε στις συμβουλές που δεν ζητήσατε με κάτι «έξυπνο» ή ένα απλό «ναι». Όλοι έχουν μία γνώμη σχετικά με την εγκυμοσύνη και τα μωρά, γι’ αυτό θα χρειαστεί να δαγκώσετε τη γλώσσα σας πολύ περισσότερο από ό,τι συνήθως. Αυτό θα σας φανεί χρήσιμο αργότερα.\nΤο θέμα είναι πως δεν πρέπει απλά να προστατευτείτε από τις συμβουλές των αγνώστων. Οι αγαπημένοι σας άνθρωποι (οι οποίοι φαίνεται πως αρχίζουν και το χάνουν) και όλοι όσοι είναι πλάι σας και ανησυχούν για σας, έχουν κάτι να πουν. Μην τους παρεξηγείτε όμως. Περιμένετε μέχρι να γεννήσετε και μετά θα είστε το ίδιο ανυπόφορη.\nΑισθάνεστε σαν πειραματόζωο\nΤο σώμα σας ανήκει πλέον στο κοινό (δείτε επάνω). Ακόμη και αν οι άγνωστοι σας αφήσουν ήσυχη όμως, θα σας προγκίσουν, θα σας ζουλήξουν, θα σας εξετάσουν με κάθε τρόπο ώστε να είναι σίγουροι οι γιατροί πως το μωρό είναι εντάξει – και όσο μεγαλύτερη είστε, τόσο περισσότερο ζούληγμα δικαιολογείται. Θα αισθανθείτε πως περνάτε περισσότερο χρόνο στην αίθουσα αναμονής του κάθε γιατρού και ανάμεσα σε ανθρώπους με λάτεξ γάντια παρά οπουδήποτε αλλού. Αν δεν το έχετε μαντέψει ακόμη, τίποτα πια δεν έχει να κάνει μονάχα με εσάς.\nΑυτό είναι τόσο καθησυχαστικό όσο και εκνευριστικό. Περιμένετε να δείτε τους υπερήχους, τα αποτελέσματα από τις εξετάσεις αίματος κάθε βδομάδα, να ακούσετε τον χτύπο της καρδιάς του μωρού σας (να είναι δυνατός και να είστε ήρεμες) και προσέχετε για τα σημάδια που λένε πως όλα κυλούν όπως θα έπρεπε. Αυτή η συνεχής παρακολούθηση είναι καθησυχαστική για πολλές γυναίκες, αλλά ενοχλητική για άλλες.\nΕγώ είχα μία φυσιολογική εγκυμοσύνη, αλλά έτρεμα σε κάθε ραντεβού, με τσιμπούσαν και με ζουλούσαν όλη την ώρα, οπότε δεν μπορώ να φανταστώ καν πώς θα είναι αυτή η εμπειρία για κάποια που έχει μια πιο δύσκολη εγκυμοσύνη. Μακάρι να μου είχε πει κάποιος πως από τη στιγμή που μένεις έγκυος γίνεσαι πειραματόζωο, σε εξετάζουν και σε παρακολουθούν συχνότερα και μπορεί να γίνεις λιγάκι πιο παρανοϊκή. (Φόρεσες τακούνια στην εγκυμοσύνη; Ποιος ξέρει πόσους βαθμούς IQ θα στοιχίσει αυτό στο παιδί σου!) Όλες αυτές οι εξετάσεις είναι πολύ δυσάρεστες αλλά και πιο συγκινητικές από ό,τι θα περίμενες κανείς, αλλά χρειάζονται να γίνουν.\nΒρείτε τον καλύτερο γιατρό που μπορείτε, κάποιον που μπορείτε να εμπιστευτείτε. Είναι υπερβολικά σημαντικό, επειδή οι μέτριοι ή ακόμη και οι καλοί γιατροί καμιά φορά σας αφήνουν με αμφιβολίες. (Παρά τα τόσα προγκίσματα και ζουλήγματα που τράβηξα, στο τέλος ένιωσα πως οι γιατροί μου με απογοήτευσαν, κι αυτό δείχνει πως πρέπει να περιμένετε το απροσδόκητο). Μάθετε όσα περισσότερα μπορείτε για τις εξετάσεις και τα αποτελέσματά τους, ώστε να μπορείτε τουλάχιστον να έχετε και εσείς άποψη.\nΑνήκετε πια σε μία νέα κοινότητα\nΤο αστείο είναι πως όσο ενοχλητική και αν είναι η αδιακρισία των τρίτων όταν μένετε έγκυος, εσείς δεν θα μπορείτε να κρύψετε τη λάμψη σας και θα θέλετε να τη μοιραστείτε με τον κόσμο. Μάθατε μόλις πως περιμένετε παιδί; Ανεβάστε φωτογραφίες από το τεστ στο ίντερνετ για να τις δουν όλες.\nΣοβαρά τώρα, ακόμη και αν είστε ντροπαλές, η εγκυμοσύνη μπορεί να σας κάνει να παραδεχτείτε πράγματα σε σελίδες και φόρουμ που δεν θα παραδεχόσασταν ούτε στους καλύτερούς σας φίλους ή και το σύντροφό σας. Αυτό συμβαίνει γιατί η εγκυμοσύνη σε οδηγεί στο να θέλεις να μοιράζεσαι πράγματα όπως το φύλο του παιδιού που ονειρεύεσαι, το όνομα που θέλεις να του δώσεις (αν ήταν στο χέρι σου), το πώς είναι τα ούρα σου (ακόμη κι αν δεν έχει καμία σχέση με την εγκυμοσύνη), το πώς οι φλέβες «εκεί κάτω» είναι πιο έντονες και την απελπισία που αισθάνεσαι όταν δεν μπορείς πλέον να κάνεις απλά καθημερινά πράγματα, απλά και μόνο επειδή είσαι έγκυος. Είναι που αναζητάτε τη συμπόνια και αισθάνεστε και μία έπαρση μαζί.\nΥπάρχουν πολλά άλλα πράγματα που θεωρώ πως οι γυναίκες θα έπρεπε να γνωρίζουν προτού μείνουν έγκυες, άλλα μάλλον έχετε ακούσει αρκετά από εκείνα ήδη. Οι φορές που θα το ζήσετε όλο αυτό είναι περιορισμένες, γι’ αυτό φροντίστε να απολαύσετε αυτή την τρομερή μα και πανέμορφη εμπειρία\nΗ ΡΑΪΑ ΚΑΙ Ο ΤΕΛΕΥΤΑΙΟΣ ΔΡΑΚΟΣ-10 ΙΟΥΝΙΟΥ ΣΤΟΥΣ ΚΙΝΗΜΑΤΟΓΡΑΦΟΥΣ\nΜία μαμά γίνεται 1 στις 500.000, αποκτώντας το ΤΡΙΤΟ ζευγάρι διδύμων από φυσική σύλληψη\nSTEAM for all_Διαδικτυακός διαγωνισμός για μαθητές Δημοτικού\nmary ml Μάρτιος 22, 14:44\nΕκτός του ότι το άρθρο έχει απόλυτο δίκιο, θα ήθελα να πω συγχαρητήρια στο Θωμά για όλα τα κείμενα που ανεβάζει εδώ στο eimaimama! Βρε Θωμά πού τα βρίσκεις όλα αυτά και το σημαντικότερο πώς καταλαβαίνεις αν είναι σωστά ή όχι (που είναι) αφού δεν είσαι μαμά;;; :)


Αρχική σελίδα“Είδος πολυτελείας” το σουβλάκι – Φωτιά έχει πάρει η τιμή του\nΑξιοσημείωτο είναι δε ότι έχει αυξηθεί και η τιμή για μια μερίδα τηγανητές πατάτες, δηλαδή από 2,70 ευρώ πήγε 2,90 με 3 ευρώ λόγω του ηλιέλαιου. Αλλά και οι οι τιμές στα αναψυκτικά είναι τσιμπημένες” . H τιμή τους πλέον διαμορφώνεται στο 1,50 ευρώ από 1,20 ευρώ που ήταν πέρυσι .Πάντως ορισμένα σουβλατζίδικα πωλούν τα αναψυκτικά και στην τιμή των 2 ευρώ.\nΠόσα χρήματα θα ξοδέψει ένα ζευγάρι για να φάει σε ένα σουβλατζίδικο\nΤο MEGA παραθέτει ένα παράδειγμα για το πόσα χρήματα θα χρειαστεί να ξοδέψει ένα ζευγάρι για να φάει ένα σουβλατζίδικο της Αθήνας. Αναλυτικά, εάν το ζευγάρι παραγγείλει\nΓια τις ανατιμήσεις στους πιτόγυρους και στα καλαμάκια μιλούν και οι πολίτες στο MEGA .Αναλυτικά:\n“Δεν τρώμε πατάτα…. και που την τρώμε είναι ξένη δεν είναι ελληνική” αναφέρει καταναλωτής.\n” Το σουβλάκι ήταν πολύ συχνό γεύμα. Τώρα όταν βγούμε μπορεί να πάρουμε κάτι άλλο επειδή είναι πολύ ακριβό τώρα”, σημειώνει χαρακτηριστικά μια κοπέλα.\n” Θα τρώμε πιο σπάνια. Ανεβαίνουν όλα εκτός από τους μισθούς μας” αναφέρει από πλευρά του ένας άλλος καταναλωτής


Το αρνητικό τεστ covid 19 του Φάνη Σπανού - "Έχουμε δρόμο μπροστά μας, αλλά με σωστές ενέργειες και προσοχή θα τα καταφέρουμε!" - Eviathema.gr\nΤο αρνητικό τεστ covid 19 του Φάνη Σπανού – “Έχουμε δρόμο μπροστά μας, αλλά με σωστές ενέργειες και προσοχή θα τα καταφέρουμε!”\nΕπιμέλεια ΕΥΒΟΙΑ ΝΕΑ E.T. Newsroom 5 Νοεμβρίου 2020, 12:23\nΑρνητικό το Τεστ Covid 19 του Περιφερειάρχη Στερεάς Ελλάδας όπως ανακοίνωσε σε ανάρτησή του στο Facebook ενώ κάνει αναφορά και στην Προσπάθεια της Περιφέρειας για την καταπολέμηση του Ιού…\nΔιαβάστε την ανάρτηση…\nΣε αναμονή των ανακοινώσεων του Πρωθυπουργού, να σας γνωρίσω δύο από τα μέλη της ομάδας της Περιφέρειάς μας για την αντιμετώπιση του Covid19!\n*Το τεστ μου αρνητικό\nPrevious article Θεσσαλονίκη: Συνελήφθη 13χρονος που έκανε φάρσες για… βόμβες στο σχολείο του!\nNext article Θήβα: Συνελήφθη αλλοδαπός για κατοχή, διακίνηση και επεξεργασία ναρκωτικών


Ελληνικό ανθρωποκεντρικό κοσμοσύστημα μικρής κλίμακας: Φεβρουαρίου 2010\nΤού Χρήστου Μήλιου\nΤού "Πολιτικού Κέντρου Θεσσαλονίκης"\nΣτη δίνη μιας διπλής κρίσης βρίσκεται πλέον η Ελλάδα. Οικονομική ύφεση και δημοσιονομική κρίση συνθέτουν τις δύο όψεις του οικονομικού προβλήματος που μέρα τη μέρα παίρνει ολοένα πιο εκρηκτικές διαστάσεις.\nΗ ολη εξέλιξη προέκυψε εντελώς πρόσφατα, μετεκλογικά, με τα δημοσιονομικά να περνάνε απότομα σε πρώτο πλάνο, να επικαλύπτουν την εξαπλούμενη ύφεση στην αγορά και να απειλούν να οδηγήσουν την χώρα σε χρεωκοπία.\nΗ Ελλάδα έχει βρεθεί ξαφνικά στο μάτι του κυκλώνα. Πρώτο θέμα στα διεθνή μέσα ενημέρωσης, με συνεχή επικριτικά δημοσιεύματα, με εφιαλτικά σενάρια και κάθε είδους αρνητικές προβλέψεις, που διαδέχονται η μία την άλλη, με την πολιτική της ηγεσία ανέτοιμη κι ανίσχυρη (όπως ήταν επόμενο) να αντιμετωπίσει μια τόσο μεγάλη διεθνή πίεση από τόσα πολλά, ταυτόχρονα, κέντρα ισχύος: τους επίσημους κύκλους της Ε.Ε, τον διεθνή τύπο μέχρι τις λεγόμενες χρηματοοικονομικές αγορές.\nΜας ξαφνιάζει όλη αυτή η εξέλιξη. Πότε τα πράγματα έγιναν τόσο δραματικά; Πώς έφθασαν σε ένα τέτοιο οριακό σημείο; Γιατί δεν αντιληφθήκαμε έγκαιρα (και όσο έπρεπε) την κρισιμότητα των καταστάσεων; Πώς μας διέφυγε το πράγμα;\nΗ αδυναμία να κατανοηθούν οι πρόσφατες εξελίξεις φαίνεται τελευταία να επιχειρείται να καλυφθεί με συνωμοτικές θεωρίες για οργανωμένες επιθέσεις ενάντια στο Ευρώ. Τις θεωρίες αυτές υποστήριξε ο Γ. Παπανδρέου επίσημα στο Νταβός και συνεχίζει να τις υποστηρίζει σε κάθε ευκαιρία. Όχι ότι δεν υπάρχει κι ένας τέτοιος πόλεμος, στο νομισματικό χώρο διεθνώς, αλλά διεξάγεται σε άλλα επίπεδα, και μπορεί να αξιοποιεί περιπτώσεις σαν την δική μας, αλλά δεν εξηγεί το πώς προέκυψε το Ελληνικό πρόβλημα, που, ως γνωστόν, δεν γεννήθηκε μέσα στον νομισματικό ανταγωνισμό. Άλλωστε στις επικρίσεις ενάντια στην Ελληνική οικονομία και γενικότερα στις πιέσεις πρωτοστατούν, μέχρι τώρα, Ευρωπαϊκοί παράγοντες και οικονομικές εφημερίδες Ευρωπαϊκές. Δεν προέρχονται δηλ. εκ των έξω τα βέλη. Εκτός αυτού ποιος μας λέει ότι μια πιθανή έξοδος της Ελλάδος από το Ευρώ σίγουρα θα το αποδυνάμωνε; (με οικονομικά κριτήρια –κι έτσι το βλέπουν οι Ευρωπαίοι κι όλοι οι άλλοι - αυτό εξετάζεται, δεν είναι βέβαιο). Και το θέμα του γοήτρου, που μπαίνει, πιστεύουμε ότι είναι συζητήσιμο κι αυτό. Μια αποβολή ενός μέλους από το Ευρώ μπορεί να είναι ένδειξη αδυναμίας αλλά και δύναμης, εξαρτάται. Η στάση γενικά της Ε.Ε. απέναντι στα προβλήματα που έχουν προκύψει στην ευρωζώνη και αφορούν τόσο την Ελλάδα όσο κι άλλες χώρες είναι δύσκολο να προεκτιμηθεί. Θα κριθεί από πολλούς παράγοντες (το μέγεθος και την ένταση των προβλημάτων, τη διεθνή συγκυρία, τα διακυβεύματα της Ε.Ε. στο διεθνές πεδίο, τις επιλογές του Γαλλο-Γερμανικού άξονα κλπ.).\nΑλλά τα πράγματα δεν περιορίζονται εδώ. Υπάρχουν και οι καταστροφικές θεωρίες για το Ελληνικό Έθνος που απεργάζονται δήθεν διάφορα διεθνή ανθελληνικά κέντρα κατά την πρόσφατη δήλωση του Μ. Θεοδωράκη. Κι ίσως υπάρξουν κι άλλα τέτοια. Ο Θεοδωράκης βέβαια καιρό τώρα κάνει παρεμβάσεις στο ίδιο πνεύμα, αλλά στην προκειμένη περίπτωση υπερβάλει κατά πολύ. Διαβλέπει μια διεθνή συνωμοσία που στοχεύει στην εξαφάνισή μας, ως έθνος και ως πολιτισμική οντότητα συνολικά.\nΜε αυτά, και με άλλα τέτοια, έχει για τα καλά ξεκινήσει, δειλά-δειλά, η γνωστή παλιά διαδικασία της μετάθεσης των ευθυνών στους άλλους. Στους ξένους παράγοντες που πάντα ιστορικά επιβουλεύονται την Εθνική μας υπόσταση. Και μέσα από αυτές τις εθνικιστικές ιδεοληψίες σιγά σιγά να συγκροτείτε η σύγχρονη μυθοπλασία πάνω στον ίδιο παλιό πυρήνα: του κατατρεγμού του Έθνους, των ξένων επεμβάσεων και των συνομωσιών.\nΘα μπορέσουμε άραγε να ξεφύγουμε, αυτή τη φορά, από αυτούς τους ιστορικούς παραλογισμούς και τις δοξασίες; Θα μπορέσουμε να δούμε τις ευθύνες μας; σαν κυβέρνηση, σαν κοινωνία, σαν πνευματική και πολιτική ηγεσία αυτού του τόπου; Είναι παιζόμενο.\nΟι ευθύνες των Ελληνικών Κυβερνήσεων\nΟΙ Ευρωπαίοι έχουν έναν μπούσουλα. Λέγεται σύμφωνο σταθερότητας και ανάπτυξης. Πρόκειται για ένα πλαίσιο που προτάσσει την δημοσιονομική πειθαρχία (δεν επιτρέπει δημοσιονομικές επεκτατικές πολιτικές - αναπτυξιακές - που να στηρίζονται στη διόγκωση των ελλειμμάτων και του χρέους). Ελλείμματα και χρέη πρέπει να τελούν υπό έλεγχο. Η ανομοιογένεια των εθνικών οικονομιών πρέπει να διαθέτει κάποια βασικά στοιχεία σύγκλισης. Στις σημερινές συνθήκες οικονομικής ύφεσης το πλαίσιο σταθερότητας έχει σημαντικά αμβλυνθεί. Τα ελλείμματα μπορούν να ξεπερνούν το 3% του ΑΕΠ όπως κι ο δημόσιος δανεισμός το 60% του ΑΕΠ. Το πλαίσιο σταθερότητας έχει ελαστικοποιηθεί. Έχει γίνει πιο ευέλικτο και στον τρόπο εφαρμογής του, αλλά συνεχίζει να παραμένει σε ισχύ δεν έχει καταργηθεί. Η δημοσιονομική πειθαρχία συνεχίζει να αποτελεί την βασικότερη συνθήκη στους κόλπους της Ε.Ε.\nΗ δημοσιονομική πολιτική της Ελλάδας δομικά είναι αντίθετη με το πνεύμα της δημοσιονομικής πειθαρχίας. Είναι επεκτατική. Το μοντέλο της πρόσφατης οικονομικής ανάπτυξης στην Ελλάδα στηρίχθηκε εξ ολοκλήρου στον δανεισμό.\nΟ δανεισμός είχε δύο όψεις : α) Τον δημόσιο δανεισμό μέσω ελλειμμάτων και β) τον ιδιωτικό δανεισμό μέσω καταναλωτικών και στεγαστικών δανείων.\nΜε την εισροή των δανείων το ΑΕΠ αυξάνονταν συνεχώς. Ταυτόχρονα αυξάνονταν και το χρέος αλλά ο λόγος του χρέους προς το ΑΕΠ έμενε σχετικά σταθερός (λόγω αύξησης και των δύο μεγεθών).\nΤο δυναμικό σκέλος αυτής της σχέσης ήταν η ανάπτυξη. Με την μεσολάβηση της κρίσης το μοντέλο ανάπτυξης μπήκε σε γενικευμένη κρίση. Δεν μπορεί πλέον να αναπαραχθεί. Η ανάπτυξη, από δω και πέρα, δεν μπορεί να στηριχθεί στον δανεισμό. Ο δανεισμός όμως είναι αναγκαίος για να αντιμετωπισθεί η ύφεση. Χωρίς αυτόν είναι αδύνατη η διάσωση της Ελληνικής οικονομίας. Η Ελληνική οικονομία δεν μπορεί να τα βγάλει πέρα μόνη της (παρά της ρητορείες του Γ. Παπανδρέου). Στη συνέχεια, σε μια δεύτερη φάση, θα πρέπει οπωσδήποτε να δει ένα άλλο μοντέλο ανάπτυξης στον ανταγωνιστικό κόσμο της καπιταλιστικής ολοκλήρωσης.\nΗ Δημοσιονομική πολιτική της Ελλάδας τριάντα χρόνια τώρα αποφεύγει να προσαρμοστεί στα ευρωπαϊκά δεδομένα. Καταφεύγει συστηματικά στην παραποίηση στοιχείων, στην δημιουργική λογιστική, στην πλασματική επίτευξη στόχων. Κι αυτό αποτελεί χαρακτηριστικό όλων των κυβερνήσεων. Ακόμα από την εποχή του Α. Παπανδρέου, που χωρίς να υπάρχει το πλαίσιο σταθερότητας, πρωτοπορούσε στην αλχημεία των δημοσιονομικών στοιχείων. Στη συνέχεια βέβαια όλες οι μετέπειτα κυβερνήσεις βάδισαν πιστά τον ίδιο δρόμο, αδιαφορώντας για τους Ευρωπαϊκούς κανόνες που εν τω μεταξύ είχαν θεσπισθεί.\nΗ περίφημη ένταξη της Ελλάδας στο Ευρώ (επί Σημίτη) έγινε με πλασματικά στοιχεία. Η απογραφή του 2004 (επί Καραμανλή) ήταν στην ίδια λογική, αναθεώρησε, προς τα πάνω, το δημόσιο έλλειμμα και το χρέος, 3 εως 4 μονάδες το έλλειμμα για τα έτη 2003 και 2004, και 7 εως 15 μονάδες το χρέος.\nΗ νέα κυβέρνηση του Γ. Παπανδρέου διεκδικούσε τη συνέχιση της παράδοσης και πίστευε ότι δικαιούνταν κι αυτή να κάνει τις παραποιήσεις που της αναλογούσαν. Έτσι με άνεση προχώρησε στις προεκλογικές εξαγγελίες και την σχεδίαση της οικονομικής της πολιτικής. Ωραιοποίησε μια κατάσταση («πλούτος υπήρχε το πρόβλημα ήταν να αναδιανεμηθεί») και σε ότι αφορά τα κόστη, αν υπήρχαν, θα τα πλέρωναν οι λίγοι κι όχι οι πολλοί (τι καλύτερο).\nΈκανε όμως ένα λάθος και μάλιστα από αυτά που κοστίζουν πολύ. Δεν έλαβε υπ’ όψιν τις αλλαγές που εν τω μεταξύ είχαν επέλθει στο διεθνές οικονομικό περιβάλλον. Αγνόησε παντελώς την κρίση και το τι συνεπάγεται αυτή.\nΑλλά και το πιο σημαντικό, κι ασυγχώρητο, αγνόησε τα απαγορευτικά όρια της Ε.Ε.\nΗ ιστορία με τους οικονομικούς δείκτες της Ε.Ε. είναι πολύ απλή. Δεν χρειάζεται κανείς να ξέρει πολλά πράγματα για να καταλάβει ότι μερικοί δείκτες (πληθωρισμός, ελλείμματα, χρέη κλπ) έχουν μεγάλη σημασία για την Ε.Ε. Ότι με αυτούς βασικά αξιολογεί τις οικονομίες των Κρατών –μελών. Κι ότι υπάρχουν, από ένα σημείο και μετά, απαγορευτικά όρια για την αύξησή τους. Απορίας άξιο πως δεν το γνώριζε η Κυβέρνηση.\nΑύξησε λοιπόν η κυβέρνηση τεχνητά το έλλειμμα κατά 3,5-4 μονάδες (από 8,5 περίπου στο 12,5%). Έτσι υπολόγιζε ότι θα μπορούσε να ασκήσει μιαν οικονομική πολιτική χωρίς ιδιαίτερες επιβαρύνσεις κι αντιλαϊκά μέτρα και να παρουσιάσει στο τέλος του χρόνου μία μείωση του ελλείμματος κατά 3% τουλάχιστον (άσχετα αν θα αυξάνονταν το χρέος). Πού να σκεφθεί ότι με την κίνηση αυτή άνοιγε τους ασκούς του Αιόλου.\nΕίναι φανερό ότι δεν είχε συνείδηση των πράξεών της. Το έλλειμμα 12,5% σήμανε κυριολεκτικά συναγερμό στην Ε.Ε. Κι άρχισαν τα όργανα. Η Ελληνική οικονομία πέρασε αυτόματα στο κόκκινο. Το δημοσιονομικό έγινε κυρίαρχο κι επισκίασε την ύφεση.\nΟι συζητήσεις από κει και πέρα με την Ε.Ε. άρχισαν να γίνονται σε άλλη βάση. Μετά από μια συμφωνία για 4% μείωση του δημοσιονομικού ελλείμματος για το 2010, οι πιέσεις μεταφέρθηκαν στη μείωση των δαπανών (κύρια) και την αύξηση των εσόδων. Η λεγόμενη αναξιοπιστία της Ελλάδας δεν είναι μια υπόθεση που αφορά μόνο το παρελθόν αλλά κύρια το παρόν. Οι διαβεβαιώσεις της Ελληνικής κυβέρνησης ότι θα πάρει όλα τα αναγκαία μέτρα για την μείωση των ελλειμμάτων δεν έπεισαν. Οι ευρωπαίοι γνώριζαν την προδιάθεση της κυβέρνησης για δημοσιονομικές αλχημείες όπως και την απουσία οποιουδήποτε προγράμματος για μείωση των δημοσίων δαπανών (στην αύξηση των εσόδων δεν επιμένουν τόσο γιατί γνωρίζουν ότι κάτι τέτοιο είναι πολύ πιο δύσκολο, έως αδύνατο, να γίνει σε συνθήκες ύφεσης).\nΟ προϋπολογισμός της κυβέρνησης, αρχές Δεκεμβρίου, κινούνταν στην αντίθετη κατεύθυνση (έδινε έμφαση στην αύξηση των εσόδων και προέβλεπε έναν σχετικά μικρό περιορισμό των δαπανών). Χρειάστηκε το πρόγραμμα σταθερότητας, που υποβλήθηκε το Γενάρη του 2010 στην Ε.Ε., μετά από υποδείξεις, για να μπουν τα πράγματα στη θέση τους, το βάρος δηλ. να πέσει στη μείωση των δαπανών. Και αφού έγινε κι αυτό περάσαμε, υποτίθεται πλέον, στο δια ταύτα δηλ. στην λήψη άμεσων μέτρων. Στα οποία όμως η κυβέρνηση δεν ήταν έτοιμη να προχωρήσει. Και έκτοτε υπάρχει όλη αυτή η ανάλωση σε δημόσιες σχέσεις, σε συνεντεύξεις και ταξίδια στο εξωτερικό. Την ώρα των έργων η κυβέρνηση συνέχισε να επιδίδετε σε λόγια. Και μπορεί να δίνει την εντύπωση στην Ελληνική κοινωνία ότι κάτι κάνει (ότι «το παλεύει το ζήτημα» εξ ου και η ανοχή που ακόμα φαίνεται να εξασφαλίζει μέσω αυτού) αλλά επί της ουσίας διαπράττει άλλο ένα σφάλμα. Χάνει πολύτιμο χρόνο και δυσχεραίνει κι άλλο την κατάσταση. Το θέμα έχει ξεφύγει από το επίπεδο των διαβεβαιώσεων και υποσχέσεων. Είναι πλέον στην πράξη. Θέμα υλοποίησης συγκεκριμένων μέτρων, που όπως προβλέπει το πρόγραμμα σταθερότητας επικεντρώνονται στη μείωση των δαπανών. Κι εδώ αρχίζουν τα δύσκολα.\nΠριν προχωρήσουμε παρακάτω πρέπει να απαντήσουμε σε ένα ερώτημα: Μπορούσε η σημερινή κατάσταση να είχε αποφευχθεί;\nΕξ’ ολοκλήρου όχι, αλλά στη διάσταση που πήρε, ναι. Υπάρχει η αναθεώρηση των ελλειμμάτων και του χρέους, προς τα πάνω, που έγινε δύο φορές, μέσα σε διάστημα πέντε χρόνων, με πρωτοβουλία των Ελληνικών κυβερνήσεων. Χωρίς να τις πιέσει κανείς. Μη έχοντας καμία κρίση ειλικρίνειας «κάρφωσαν» η μια την άλλη στην Ε.Ε. καθαρά από πολιτική υστεροβουλία. Πίστευαν ότι οι χαμηλοί δείκτες στα ελλείμματα και στο χρέος δυσκόλευαν το κυβερνητικό έργο κι ότι έπρεπε αυτοί οι δείκτες να αναθεωρηθούν προς τα πάνω και να γίνει έτσι πιο εύκολη η μείωσή τους. Ο Καραμανλής το 2006 περηφανεύονταν ότι το έλλειμμα το είχε κατεβάσει κάτω από το 3% αφού το 2004 είχε φροντίσει, με την απογραφή, να το πάει από 3,5 % στο 6.5%.Το ίδιο φιλοδοξούσε να κάνει κι ο Παπανδρέου, αλλά δεν πρόλαβε. Γιατί, εν τω μεταξύ, φθάσαμε εδώ που φθάσαμε.\nΟι δαπάνες και τα έσοδα\nΈνα μεγάλο μέρος των δημοσίων δαπανών εκ πρώτης όψεως είναι ανελαστικό: μισθοί, συντάξεις, άμυνα, εκπαίδευση, υγεία, πρόνοια, τόκοι δανείων. Η μείωσή τους συνεπάγεται περικοπές με κοινωνικό, εθνικό, πολιτικό κόστος. Οι τόκοι είναι εντελώς ανελαστικοί, η άμυνα έχει ελάχιστα περιθώρια περικοπής δαπανών όπως και η υγεία και η εκπαίδευση. Στον τομέα της άμυνας αναμένετε να υπάρξουν σύντομα κάποιες περικοπές. Οι δαπάνες στους άλλους δύο τομείς (υγεία, εκπαίδευση), όπως και στην κεντρική και περιφερειακή δημόσια διοίκηση, μπορούν να περιορισθούν βασικά στο σκέλος που αναφέρεται σε σπατάλες. Οι σπατάλες γενικά είναι μεγάλες αλλά είναι «δομημένες στο σύστημα» (όπως πετυχημένα τις χαρακτηρίζουν διάφορες μελέτες). Και η μεγαλύτερη σπατάλη αφορά το ανθρώπινο δυναμικό. Ο περιορισμός της σπατάλης, συνολικά, συνιστά ένα μακροπρόθεσμο εγχείρημα με πολύ περιορισμένη άμεση απόδοση. Το μόνο σχετικά άμεσο μέτρο είναι η μείωση του προσωπικού στον ευρύτερο δημόσιο τομέα (όχι τόσο των μισθών). Κατά τους ειδικούς της Ε.Ε. έχουμε πολύ Κράτος, κι έτσι είναι. Οι μισθοί και οι συντάξεις θα μπουν κι αυτοί στο στόχαστρο και θα υπάρξουν αισθητές μειώσεις εισοδήματος στο σύνολο των δημοσίων υπαλλήλων, αλλά κύρια το ζήτημα της μείωσης των δαπανών του δημοσίου θα περάσει μέσα από τη μείωση του αριθμού των δημοσίων υπαλλήλων και κατά δεύτερον την παράταση των ορίων συνταξιοδότησης. Θα υπάρξει ένα κράμα μέτρων που εφαρμόστηκαν στην Ιρλανδία και τη Ρουμανία (μείωση της απασχόλησης και των εισοδημάτων, ταυτόχρονα, με έμφαση στο πρώτο). Κάπως έτσι θα πρέπει να αναμένεται να κινηθούν τα πράγματα, αναγκαστικά, στο μέτωπο των δαπανών. Με μόνη εξαίρεση τις δαπάνες του τομέα της κοινωνικής πρόνοιας που αναμένεται να διογκωθούν, στην πορεία, και μάλιστα σε πρωτόγνωρα ύψη, λόγω ανεργίας, αλλά αυτό αφορά μια δεύτερη φάση, όπου όμως αναμένεται να εκδηλωθεί η αρωγή της Ε.Ε., αλλά και άλλων ίσως διεθνών οργανισμών σε βαθμό που να υπάρξει σχεδόν εξ ολοκλήρου κάλυψη αυτών των δαπανών.\nΟι συνέπειες μιας τέτοιας παρέμβασης θα είναι πολλές και σημαντικές. Θα οδηγήσουν σε μεγαλύτερη ύφεση που θα αγγίξει τα όρια αντοχής της Ελληνικής κοινωνίας. Θα έχουμε απότομη αύξηση της ανεργίας, παραπέρα περιορισμό της ιδιωτικής και δημόσιας κατανάλωσης, υποβάθμιση του βιοτικού επίπεδου και του επίπεδου παροχής κοινωνικών υπηρεσιών.\nΗ κυβέρνηση βέβαια θα κινηθεί και στο πρόβλημα των εσόδων. Εδώ όμως είναι δύσκολο να υπάρξουν απόλυτα θετικά αποτελέσματα. Στην καλύτερη περίπτωση θα υπάρξει περιορισμός του ρυθμού μείωσης των εσόδων. Δεν πρόκειται όμως να ανακοπεί η πορεία μείωσής τους. Σε περιόδους ύφεσης γενικά περιορίζονται τα έσοδα του δημοσίου (λόγω μείωσης της παραγωγής και της κατανάλωσης). Κι αυτός είναι ο βασικός λόγος αύξησης των ελλειμμάτων που με την σειρά τους οδηγούν στο δανεισμό και στην αύξηση των δημόσιου χρέους. Τα πράγματα είναι αλυσίδα.\nΌταν μιλάμε για έσοδα μιλάμε βασικά για φορολογία, έμμεση και άμεση. Η αύξηση της φορολογίας σε όλες της τις μορφές συνιστά περιοριστική πολιτική που κι αυτή συμβάλει στην ύφεση. Δίκαιη φορολογία στην Ελλάδα δεν μπορεί να υπάρξει όσο παραμένει η ίδια αναλογία 60-40 ανάμεσα σε έμμεσους –άμεσους φόρους. Πέραν αυτού ορισμένα μέτρα αναζήτησης εσόδων, ειδικά από τον χώρο των μικρών επιχειρήσεων (αποδείξεις, ασφαλιστικές εισφορές, φόροι), είναι πολύ πιθανόν, με την απότομη αύξηση του κόστους λειτουργίας που θα προκαλέσουν, να οδηγήσουν πολλές από αυτές στο κλείσιμο (με ότι οικονομικό και κοινωνικό κόστος συνεπάγεται αυτό) και τις σχετικά βιώσιμες επιχειρήσεις σε πρακτικές μετακύλησης του κόστους και σε αύξηση των τιμών δηλ. σε πληθωριστικές πιέσεις μέσα σε συνθήκες ύφεσης. Οπότε το πράγμα περιπλέκεται ακόμα περισσότερο.\nΜια βασική λειτουργία των φόρων είναι η χρηματοδότηση των κρατικών δαπανών. Η κυβέρνηση επιδιώκοντας να αυξήσει τα έσοδα, μέσω αύξησης των φόρων, προσπαθεί να περιορίσει την μείωση των δαπανών. Το κράτος της σπατάλης και της διαφθοράς εναλλάσσεται συχνά, στην πολιτική της ατζέντα, με το μέτωπο ενάντια στη φοροδιαφυγή και την εισφοροδιαφυγή. Τι τελικά θα υπερισχύσει;\nΑνάμεσα στις δαπάνες και τα έσοδα υπάρχει ένα πρόβλημα ιεράρχησης που έχει τη σημασία του, όσο δευτερεύον κι αν φαίνεται. Εδώ που έφθασαν τα πράγματα, υπάρχει κι ένα θέμα κατανομής των βαρών. Στο Κράτος ή στην πραγματική οικονομία ;\nΟι κατευθύνσεις της Ε.Ε, και των αγορών, όπως τονίσαμε παραπάνω, προκρίνουν την μείωση των δαπανών από την άποψη της αποτελεσματικότητας των μέτρων (με καθαρά οικονομικά κριτήρια). Αλλά πέρα από την αποτελεσματικότητα των μέτρων υπάρχει, σαν ειδικότερο θέμα, η κατανομή των βαρών. Όχι, όπως συνηθίζεται να λέγεται, ανάμεσα στους πολλούς και τους λίγους, αλλά ανάμεσα στο Κράτος και την κοινωνία, όσο και αν αυτά, εκ πρώτης όψεος, φαίνεται να είναι δύσκολο να διαχωριστούν.\nΗ δημοσιονομική κρίση έτσι κι αλλιώς μεταφέρεται στην πραγματική οικονομία. Το θέμα είναι πόσο συγκεκριμένα θα την επιβαρύνει. Κι αυτό αφορά την έκταση των εισπρακτικών μέτρων κύρια και δευτερευόντως την μείωση των δαπανών. Οι φόροι, όταν αυξάνονται, συμβάλουν περισσότερο από τις δαπάνες, όταν μειώνονται, στο βάθεμα της ύφεσης. Κι αυτό είναι ένα ζήτημα που έχει την σημασία του και δεν μπορεί να παραβλεφθεί.\nΤο τέλμα και η προοπτική\nΑν την δημοσιονομική κρίση δεν την είχαμε προκαλέσει εν πολλοίς, όπως εξηγήσαμε παραπάνω, οι προτεραιότητες θα ήταν διαφορετικές. Θα αφορούσαν την ύφεση. Σήμερα το δημοσιονομικό, εκ των πραγμάτων περνά σε πρώτη μοίρα. Κι η Κυβέρνηση καλείται να το αντιμετωπίσει με τίμημα μια μεγαλύτερη ύφεση. Με άγνωστες προεκτάσεις και συνέπειες. Πρόκειται για ένα τίμημα πολύ βαρύ που ανατρέπει όλα τα δεδομένα και οδηγεί, με μαθηματική ακρίβεια, στην καταστροφή ενός μεγάλου τμήματος της Ελληνικής οικονομίας.\nΗ προτεραιότητα του δημοσιονομικού προκύπτει από το πλαίσιο σταθερότητας της Ε.Ε. Δεν προκύπτει από καμιά οικονομική θεωρία, αλλά από μια οικονομική συνθήκη υποχρεωτική. Γι αυτό σήμερα μιλάμε μόνο για οικονομικά μέτρα κι όχι για οικονομικές πολιτικές. Αυτές είναι δεδομένες και δεσμευτικές.\nΤα οικονομικά της ύφεσης, τα κλασσικά, χρησιμοποιούν την δημοσιονομική πολιτική για την ενίσχυση της ζήτησης με την αύξηση των δαπανών και την μείωση των φόρων. Αυτή η πολιτική δημιουργεί ελλείμματα που η χρηματοδότησή τους οδηγεί στον δανεισμό. Τα ελλείμματα και τα χρέη είναι το αναγκαίο κακό για την έξοδο από την ύφεση. Σήμερα επιβάλλεται να κάνουμε το αντίθετο, να χρησιμοποιήσουμε μέτρα που βαθαίνουν την ύφεση και να περιορίσουμε τα ελλείμματα και το χρέος. Το αδιέξοδο είναι φανερό. Η Ελλάδα κινδυνεύει να περάσει σε αρνητικό πρόσημο ανάπτυξης και σε μακροχρόνιο οικονομικό μαρασμό.\nΗ Ελλάδα δεν μπορεί να αντιμετωπίσει το πρόβλημα μόνη της. Αυτό είναι εντελώς εξωπραγματικό και δεν καταλαβαίνουμε την σκοπιμότητα να το ισχυρίζεται ο Πρωθυπουργός. Θα πρέπει οπωσδήποτε να διεκδικήσει την οικονομική στήριξη της Ε.Ε. Το θέμα δεν είναι να καταργηθεί το σύμφωνο σταθερότητας (τέτοια ώρα τέτοια λόγια) αλλά να υπάρξει μια πολιτική απόφαση στήριξης με άμεσο οικονομικό αντίκρισμα. Μια μορφή δανεισμού που θα δώσει τη δυνατότητα να ελεγχθεί το δημοσιονομικό και να ξαναπεράσουν σε προτεραιότητα τα προβλήματα της ύφεσης.\nΑν δεν γίνει αυτό τότε η λύση του ΔΝΤ θα είναι η μόνη διέξοδος και επ’ αυτού δεν θα πρέπει να έχουμε κανέναν ενδοιασμό. Προέχει η διάσωση της Ελληνικής οικονομίας. Μόνο πάνω σε αυτό το δεδομένο μπορεί να στηριχθεί κι η όποια αναζήτηση ενός νέου μοντέλου ανάπτυξης και μιας νέας προοπτικής.\nΕίναι μάταιο να πιστεύει κανείς ότι με σκληρά μέτρα θα κατευνάσει τις αγορές. Τα κερδοσκοπικά παιχνίδια στον διεθνή χρηματο-οικονομικό χώρο έχουν τους όρους τους. Οι επενδύσεις στα Ελληνικά ομόλογα έχουν ρίσκο και θα έχουν για πολύ καιρό. Κι άρα αυξημένα επιτόκια. Αυτό δεν το λύνεις με κάποια μέτρα. Τα Ελληνικά ομόλογα είναι επισφαλή και δεν μπορούν παρά να έχουν υψηλά ασφάλιστρα (σπραίντ)\nΗ Ελλάδα, μέσω του οικονομικού, έχει εισέλθει σε μια καινούργια περίοδο της νεώτερης ιστορίας της, όπου θα πρέπει, πρώτα από όλα, να καταβάλει μια τεράστια προσπάθεια να διασώσει ότι μπορεί.\nΕίναι μεγάλο λάθος να προτρέχει κανείς. Να αναφέρεται σε επόμενα στάδια. Πολλά ακούγονται και λέγονται αυτές τις μέρες. Για νέα μοντέλα ανάπτυξης, για νέες οικονομικές στρατηγικές, για αλλαγές πολιτικές ακόμα και για ανατροπές και σοσιαλισμούς κλπ. Πολύ νωρίς για κάτι τέτοια. Το γενικό τοπίο είναι αδιευκρίνιστο, μετά την καταστροφή δεν ξέρουμε τι θα έχει απομείνει για ανασύνταξη. Σήμερα οι προσπάθειες πρέπει να επικεντρωθούν στη διάσωση. Στο να περισωθεί ότι μπορεί, να περιορισθεί το οικονομικό κακό (αν μπορεί κι όσο μπορεί)..\nΤο υπάρχον πολιτικό προσωπικό, στο σύνολό του, μέσα κι έξω από την κυβέρνηση, θα δοκιμασθεί το επόμενο διάστημα. Θα βιωθούν καταστάσεις πολιτικού κενού κι αλλεπάλληλων πολιτικών κρίσεων όπου τα στοιχεία της ανανέωσης της πολιτικής ζωής, (αν και εφ’ όσον προκύπτουν) δεν μπορεί παρά να αφορούν διάσπαρτες και επιμέρους συμβολές στην αναζήτηση διεξόδου. Πρόκειται για μια διαδικασία που, κάτω από τα νέα δεδομένα, θα ενταθεί, θα πάρει νέες διαστάσεις. Αλλά είναι εντελώς άκαιρο και πρόωρο σήμερα να ανοίξουμε μια συζήτηση για τους όρους της. Η εξέλιξη του οικονομικού θα δείξει πολλά πράγματα.\nΑναρτήθηκε από vripol στις 8:21 μ.μ. Δεν υπάρχουν σχόλια:\nΕτικέτες Χρήστος Μήλιος\nΓιατί διαμαρτυρόμαστε στη γερμανική πρεσβεία Συγγραφέας: Της σύνταξης\nΣτις σχέσεις της με τη Δύση, η χώρα μας υπάγεται σ’ ένα πολύπλοκο πλέγμα εξαρτήσεων. Εξαιτίας της γεωπολιτικής της θέσης, εντάσσεται στην ευρωατλαντική σφαίρα επιρροής, ενώ οικονομικά –αν εξαιρέσουμε τη ναυτιλία–, έχει πυκνότερες σχέσεις με το Δυτικό τμήμα της ηπειρωτικής Ευρώπης και γι’ αυτό πάντοτε η παρουσία του γερμανικού και του γαλλικού κεφαλαίου ήταν ισχυρή στην χώρα μας. Αυτές οι διαχρονικές σχέσεις επιτάθηκαν κατά την περίοδο της παγκοσμιοποίησης. Αφ’ ενός η Ελλάδα προσδέθηκε ολοκληρωτικά στο άρμα της αμερικανικής αυτοκρατορίας, και ταυτόχρονα, δια της ένταξής μας στην ευρωζώνη, ολοκληρώθηκε η παρασιτική ενσωμάτωσή μας στον δυτικο-ευρωπαϊκό οικονομικό άξονα.\nΗ τελευταία, υπήρξε καταστροφική για την ελληνική οικονομία. Η αποδοχή του ευρώ και η ένταξη μας στον σκληρό πυρήνα της ευρωζώνης, διέλυσε την ισχνή παραγωγική βάση που διαθέταμε, και εκτίναξε τα εμπορικά μας ελλείμματα έναντι των ευρωπαϊκών βιομηχανικών κολοσσών, ιδιαίτερα της Γερμανίας. Χιλιάδες γερμανικά προϊόντα, από ψυγεία και τηλέφωνα, μέχρι αυτοκίνητα κυριάρχησαν στις ελληνικές αγορές εκτοπίζοντας τα ελληνικά. Και πολλά δισεκατομμύρια ελληνικών ευρώ, σίγουρα πολύ περισσότερα από αυτά που έφτασαν στη χώρα μας ως ευρωπαϊκά πακέτα, πραγματοποίησαν την αντίθετη κατεύθυνση, στηρίζοντας την ανάκαμψη της γερμανικής οικονομίας έπειτα από το σοκ της επανένωσης. Έτσι αν η Ελλάδα έχει καθαρά έσοδα από την Ευρωπαϊκή Ένωση 2,5 δισεκατομμύρια ευρώ (διότι από τα 5 περ. δις. που εισπράττει τα 2,5 είναι συνεισφορές της Ελλάδας στο Ευρωπαϊκό Ταμείο) το εμπορικό της Έλλειμμα με τις χώρες της Ένωσης έφτασε τα 30 δις. ευρώ το 2008 και με τη Γερμανία μόνο τα 5 δισεκ. ευρώ. Ταυτόχρονα, όπως περίτρανα αποδείχθηκε στην υπόθεση της Ζήμενς, ο γερμανικός παράγοντας ενεπλάκη βαθιά στους μηχανισμούς της διαφθοράς που στήθηκαν κατά την κυριαρχία του εκσυγχρονισμού του «Γερμανού» Σημίτη, και συνεχίστηκαν κατά την διακυβέρνηση της ΝΔ.\nΌσο το ότι οι Ευρωπαίοι «μας πλήρωναν», κι ότι εμείς τα «φάγαμε», όπως μας κατηγορούν, και που εύκολα αναπαράγουν διάφορα παγαλάκια των ΜΜΕ ή γερμανοτραφείς πολιτικοί – ο «φίλος» της Ζημενς, Κυριάκος Μητσοτάκης, θα έπρεπε να ντρέπεται να υπερασπίζεται τη Γερμανία– η αλήθεια είναι ότι τα μόνα χρήματα που φαγώθηκαν ήταν αυτά του ελληνικού λαού, κι ότι οι Ευρωπαίοι τόσα χρόνια τελούσαν σε συνεργία με τις ελληνικές ελίτ στη λεηλασία και την απομύζηση του τόπου. (Βλέπε τον έλεγχο του αεροδρομίου της Αθήνας, τον ΟΤΕ, κ.λπ.). Αλήθεια που κρύβεται ο «Γερμανός» Σημίτης;\nΚαι όλα αυτά ενώ ταυτόχρονα η Γερμανία αρνείται να αναλάβει τα χρέη που έχει απέναντι στη χώρα μας, για την Κατοχή του ’41-’44 και τη συστηματική λεηλασία στην οποία την είχε τότε υποβάλει. Η Ελλάδα είναι η μόνη χώρα της Ευρώπης που δεν έχει εισπράξει ούτε τις πολεμικές αποζημιώσεις για τις καταστροφές των ναζί στη διάρκεια της Κατοχής, ούτε καν της επεστράφη το αναγκαστικό δάνειο που της επέβαλαν οι Γερμανοί κατακτητές. Και αυτά τα χρήματα σε σημερινά ποσά ξεπερνούν τα 50 δισεκατομμύρια ευρώ.\nΣήμερα, η Ελλάδα σύρεται ενώπιον ενός άτυπου ευρωπαϊκού δικαστηρίου, κατηγορούμενη ότι παραποιούσε τα δημοσιονομικά της στοιχεία, αλλά και για το ότι κατασπατάλησε τους ευρωπαϊκούς πόρους στην φαυλότητα της διαφθοράς. Βεβαίως, και οι ελληνικές κυβερνήσεις φέρουν εγκληματικές ευθύνες για την δεινή κατάσταση στην οποία έχουμε περιέλθει. Αλλά η «δημιουργική λογιστική» είναι μια ευρέως διαδεδομένη πρακτική στα πλαίσια της παγκοσμιοποίησης και του νεοφιλελευθερισμού (π.χ. βλέπε τον αμερικανικό κολοσσό της Ένρον και της αλχημίες της ίδιας της Γερμανίας για να πραγματοποιήσει την ενσωμάτωση της Ανατολικής Γερμανίας ). Κι η Ελλάδα σύρεται κατηγορούμενη ότι την εφάρμοσε, μόνο και μόνο γιατί το ανύπαρκτο διεθνές της κύρος την κάνει ιδανική για τον ρόλο του αποδιοπομπαίου τράγου και γιατί κυβερνάται από κυβερνήσεις ανικάνων, και μαθητευόμενων μάγων της συφοράς.\nΗ στρατηγική των Γερμανών κυβερνητικών υπευθύνων, και όχι μόνον του Τύπου, να στοχοποιούν την Ελλάδα, τη στιγμή που της επιτίθονταν οι κερδοσκόποι, και το κόστος δανεισμού ανέβαινε κατακόρυφα, καθιστά υπεύθυνη τη Γερμανία σε μεγάλο βαθμό για τον οικονομικό στραγγαλισμό της Ελλάδας και ιδιαίτερα των λαϊκών στρωμάτων. Και είναι προφανές πως επιλέχτηκε από τους Γερμανούς ως ο αποδιοπομπαίος τράγος της Ένωσης, διότι στην πραγματικότητα η οικονομική κατάσταση πολλών άλλων χωρών είναι ακόμα χειρότερη από εκείνη της Ελλάδας, – βλέπε την Αγγλία, την Ισπανία κ.λπ.. Η Γερμανία επιθυμεί την εκδίωξη της Ελλάδας από την ευρωζώνη, ώστε σε αυτήν να απομείνει μόνο ένας σκληρός δυτικοευρωπαϊκός πυρήνας, και η οποία, στις συνθήκες της σημερινής κρίσης, θα οδηγήσει σε μια δραματική υποτίμηση του ελληνικού βιοτικού επιπέδου. Ή στη χειρότερη περίπτωση σε μια εκ προοιμίου υποβάθμιση του βιοτικού επιπέδου του ελληνικού λαού με δρακόντεια μέτρα στο 30% τουλάχιστον του σημερινού του εισοδήματος. Έτσι και η ένταξη στην ευρωζώνη προκάλεσε συρρίκνωση της παραγωγής και ακρίβεια και η πιθανή έξοδος από αυτή, στις σημερινές συνθήκες θα αποβεί εξ ίσου καταστροφική. Και βέβαια οι Αγγλοαμερικανοί περιμένουν με ανοικτές αγκάλες –βλέπε την «προσφορά»-τελεσίγραφο Ομπάμα– τον «Αμερικανοδανό» πρωθυπουργό, για να παραδώσουν την Ελλάδα ακόμα πιο εύκολα στα χέρια της νέο-οθωμανικής Τουρκίας.\nΔηλαδή οι Γερμανοί δεν βρίσκονται σε αντίθεση με τους Αμερικανούς γύρω από την Ελλάδα, όπως πιστεύουν ορισμένοι φαντασιόπληκτοι, αλλά έχουν την ίδια στρατηγική μαζί τους, ο καθένας με βάση τα δικά του συμφέροντα, την παράδοση της Ελλάδας στο ΔΝΤ, που εξάλλου η ίδια η Γερμανία έβαλε ήδη από τον παράθυρο στην «επιτήρηση» της ελληνικής οικονομίας. Το ίδιο εξ άλλου είχαν κάνει και με τη Γιουγκοσλαβία και στο Σχέδιο Ανάν , κ.λπ.\nΠρόκειται επομένως για μια ιταμή και αισχρή επίθεση, που δημιουργεί βαθύτατα ανθελληνικά αντανακλαστικά στη γερμανική κοινή γνώμη – που εξ άλλου από εθνική παράδοση ρέπει εύκολα προς την υστερία και την στοχοποίηση αποδιοπομπαίων τράγων. Αρκεί να θυμηθούμε την στοχοποίηση των Εβραίων ή πιο πρόσφατα την αντιτρομοκρατική υστερία με τη RAF, μια οργάνωση μερικών δεκάδων ατόμων και την οικοδόμηση των λευκών κελιών και της κρατικής τρομοκρατίας, ή τέλος την αντισερβική υστερία των Κον Μπεντίτ και Φίσερ πριν από μόλις μία δεκαετία. Τώρα τους «Σέρβους σφαγείς» θα τους αντικαταστήσουν οι «Έλληνες τεμπέληδες»;\nΤο πρόβλημα της χώρας είναι ότι έχει γίνει ένα πεδίο που ασκούνται ποικιλώνυμοι ξένοι φαντάροι. Το πρόβλημα της χώρας είναι ο παρασιτισμός της, που υποσκάπτει οποιοδήποτε ψήγμα ανεξάρτητης και δίκαιης για το λαό ανάκαμψης από την κρίση. Και πάνω απ’ όλα, το πρόβλημα του λαού μας είναι ότι έχει στο σβέρκο του τις πιο εξωνημένες και εκφυλισμένες άρχουσες τάξεις, οι οποίες είναι έτοιμες, κυριολεκτικά για φραγκοδίφραγκα, να ξεπουληθούν σε οποιοδήποτε αφεντικό, νεο-οθωμανικό, αμερικάνικο ή τευτονικό.\nΤην αποφασιστική ευθύνη φέρουν οι ψευδο-ελίτ και η κυβέρνηση της χώρας μας, μαζί τους όμως και η γερμανοκίνητη Ε.Ε. που τους ελέγχει.\nΓι’ αυτό και η σημερινή διαμαρτυρία μας στρέφεται\nενάντια στους πάτρωνες του παρασιτισμού μας.\nΟΧΙ ΣΤΗΝ ΓΕΡΜΑΝΙΚΗ ΟΙΚΟΝΟΜΙΚΗ «ΚΑΤΟΧΗ»\nΝΑ ΑΠΟΔΟΘΟΥΝ ΑΜΕΣΑ ΟΙ ΓΕΡΜΑΝΙΚΕΣ ΑΠΟΖΗΜΙΩΣΕΙΣ\nΟΧΙ ΣΤΗΝ ΑΝΤΙΔΗΜΟΚΡΑΤΙΚΗ ΚΑΙ ΑΝΤΙΛΑΪΚΗ ΕΠΙΤΗΡΗΣΗ\nΕΝΑΝΤΙΑ ΣΤΗΝ ΔΙΚΤΑΤΟΡΙΑ ΤΩΝ ΚΕΡΔΟΣΚΟΠΩΝ\n26 Φεβρουαρίου 2010 Περιοδικό ΑΡΔΗΝ, εφημερίδα ΡΗΞΗ\nΑναρτήθηκε από vripol στις 3:54 μ.μ. Δεν υπάρχουν σχόλια:\nΗ εκβιαστική πίεση των Βρυξελλών για περισσότερο «αίμα» συνεχίζεται αμείωτη, αλλά φως στην άκρη του τούνελ δεν φαίνεται. Το χειρότερο είναι ότι η ελληνική οικονομία κατρακυλάει στην ύφεση, με αποτέλεσμα να μειώνονται τα δημόσια έσοδα και να τίθεται θέμα λήψης ολοένα και περισσότερων μέτρων. Με άλλα λόγια, εισερχόμαστε σε ένα ανατροφοδοτούμενο καθοδικό σπιράλ.\nΓια να σπάσει ο φαύλος κύκλος, η κυβέρνηση πρέπει να πάψει να ασκεί πολιτική με τον γνωστό χρεοκοπημένο τρόπο. Η Ελλάδα έχει περιέλθει σε κατάσταση εκτάκτου ανάγκης. Αυτό πρακτικά σημαίνει ότι η χρήση των γνωστών πολιτικών εργαλείων δεν επαρκεί. Για να υπάρξει διέξοδος από την κρίση χρειαζόμαστε νέες ευφάνταστες προσεγγίσεις και αποτελεσματικές πρακτικές, που θα αξιοποιήσουν τις λιμνάζουσες δυνατότητες σε όλα τα επίπεδα: για αύξηση των εσόδων, για μείωση των δαπανών, αλλά και για ανάπτυξη.\nΗ κυβέρνηση Παπανδρέου, όμως, παραμένει εγκλωβισμένη στην πεπατημένη, στο ίδιο αγκυλωμένο πλαίσιο. Γι’ αυτό εμφανίζεται ανίκανη να θέσει υπό έλεγχο τη δημοσιονομική κρίση και να οικοδομήσει ένα νέο υγιές μοντέλο. Με το επιχείρημα της υπαρκτής ανάγκης για άμεση απόδοση, λαμβάνει μέτρα που μειώνουν με γραμμικό τρόπο το εισόδημα κυρίως των μικρομεσαίων στρωμάτων. Η άνιση κατανομή των θυσιών, όμως, ακυρώνει το ηθικό υπόβαθρο της κυβερνητικής έκκλησης για συλλογική προσπάθεια εξόδου από την κρίση, παροξύνει τη λαϊκή δυσαρέσκεια και αυξάνει τις πιθανότητες κοινωνικής αναταραχής. Επιπλέον, συρρικνώνοντας κυρίως την ενεργό ζήτηση των λαϊκών στρωμάτων, τα μέτρα προκαλούν ύφεση και ως εκ τούτου τροφοδοτούν τη δημοσιονομική κρίση.\nΔεν θα έπρεπε η κυβέρνηση να δρομολογεί προγράμματα για την αξιοποίηση της λιμνάζουσας δημόσιας περιουσίας, και ειδικότερα των Ολυμπιακών Ακινήτων που ρημάζουν; Δεν θα έπρεπε να δρομολογεί ευρηματικούς και δραστικούς τρόπους για την πάταξη της φοροδιαφυγής; Δεν θα έπρεπε να θεσπίζει κίνητρα και κυρίως να εξαλείφει αντικίνητρα για νέες παραγωγικές επενδύσεις με σκοπό την αξιοποίηση των συγκριτικών πλεονεκτημάτων της χώρας; Δεν θα έπρεπε επιτροπές εμπειρογνωμόνων να σκανάρουν κάθε υπουργείο και τους εποπτευόμενους οργανισμούς για να εισηγηθούν αλλαγές στη δομή και στις λειτουργίες; Αλλαγές, που μπορούν να αυξήσουν την παραγωγικότητα και ταυτοχρόνως να εξοικονομήσουν πόρους και ανθρώπινο δυναμικό.\nΑναμφίβολα, αμαρτίες και παραλείψεις δεκαετιών δεν μπορούν να διορθωθούν σε πέντε μήνες. Θα μπορούσαν, όμως, να έχουν αξιοποιηθεί έξυπνες και ρεαλιστικές προτάσεις, που λόγω χρόνιου ελλείμματος πολιτικής βούλησης παραμένουν χρόνια στα συρτάρια, για να δρομολογηθούν με επείγουσες διαδικασίες λύσεις. Θα ήταν και ένα έμπρακτο μήνυμα προς όλους ότι η κυβέρνηση δεν μαζεύει απλώς χρήματα, αλλά ταυτοχρόνως επιχειρεί σοβαρά το δημοσιονομικό νοικοκύρεμα και την ανάπτυξη της πραγματικής οικονομίας. Δυστυχώς, όμως, δεν φαίνεται να κινείται προς αυτήν την κατεύθυνση. Κινείται αμήχανα και χωρίς πυξίδα. Προς το παρόν τουλάχιστον, λέει πολλά, αλλά κάνει ελάχιστα.\nΑναρτήθηκε από vripol στις 12:24 π.μ. Δεν υπάρχουν σχόλια:\nΕτικέτες Σταύρος Λυγερός\nΒρέ είστε καλά;\nΤόσα χρόνια τρώγατε τα ευρωπαϊκά κονδύλια, μπλέ και πράσινα βδελυρά λαμόγια, και τώρα για να συνεχίσετε να τρώτε απο θέση τρωκτικής ισχύος, βυθίζετε την κοινωνία στην ένδεια και στην απόγνωση;\nΤο Πασοκ, θα κάνει την βρομοδουλειά, και το σύνολο του πολιτικού λαμογιστάν (Πασοκ, Ν.Δ. Καρατζαφέρης) ελπίζει να εξασφαλίσει συναίνεση απο τα Ευρωπαϊκά αφεντικά και την χειμαζόμενη κοινωνία, ώστε να συνεχίσουν να κατέχουν την πολιτική εξουσία και μαζί με το ευρωκρατοδημιούργητο παρακρατικό παρασίτικό "επιχειρηματικό" λαμογιστάν, να κατέχουν και το οικονομικό σύστημα της χώρας.\nΗ Ευρώπη, για να σωθεί, θυσιάζει την Ελλάδα, και η κομματική ελίτ της Ελλάδας, θυσιάζει την κοινωνία..\nΨέμα πάνω στο ψέμα, επικοινωνιακή κοροϊδία, πάνω στην επικοινωνιακή κοροϊδία. Φτηνά τεχνάσματα φτηνών ανθρώπων..\nΚάθε μέρα και χειρότερα, πιό αποτρόπαια, πιό ξετσίπωτα και ανάλγητα μέτρα.\nΤην μια μέρα αυξάνεται η βενζίνη αλλά δεν κόβεται ο 14ος μισθός, την άλλη ημέρα κόβεται ο 14ος μισθός και ξαναυξάνεται η βενζίνη..\nΒρέ, ψευτοσοσιαλιστές, είστε με τα καλά σας;\nΚάνατε τούς ανθρώπους να τρέχουν απ το πρωί ως το βράδυ σε δύο και τρείς δουλειές , τούς αυξάνετε τα όρια συνταξιοδότησης, τούς κλαδεύετε μισθούς, επιδόματα, τούς διαλύσατε τα ασφαλιστικά ταμεία, τους κάνετε κάθε μέρα και πιο αβίωτη την ζωή, τους στερείτε την αξιοπρέπεια και την ελπίδα..\nΚαί θέλετε να αισθάνονται και συνένοχοι, με την δική σας ξετσιπωσιά και αδηφαγία..\nΒρέ ψευτοθόδωροι, σοσιαλιστές του κόλου, και σύ αρχιψεύτη πρόεδρε της ψευτοσοσιαλιστικής διεθνούς, πού κορόιδευες τον κόσμο με το "λεφτά υπάρχουν", και είχες το θράσος να υπόσχεσαι παροχές προεκλογικά, ενώ υπερβαίνεις καθημερινά σε κοινωνική σκληρότητα τα μέτρα του άλλου αρχιλαμόγιου, του Καραμανλη..\nΒρέ, πρασινογάλαζοι αρουραίοι, χωμένοι μεχρι το λαιμό στο λάδι των ων ουκ έστι αριθμών Ζίμενς, που σαν σωστοί μαφιόζοι, δεσμευμένοι απο την αμοιβαία συνενοχή, δέν έχετε στείλει ουτε εναν στην φυλακή...\nΟύτε έναν, βρε ξετσίπωτοι;\nΟύτε εναν ,βρε, και θέλετε να σας πιστέψουμε και να κάνουμε θυσίες;\nΟύτε έναν βρε γελοίοι δοσίλογοι, που σπεύδετε να ξεβρακωθείτε στους Ευρωπαίους και στο ΔΝΤ, πρίν προλάβουν εκείνοι να σας ξεβρακώσου;\nΟύτε έναν, βρέ μηδαμινά, εγωπαθή, υπερφίαλα μηδενικά, που μεσα στην αναμπουμπούλα θα ξεπουλήσετε Κύπρο, Αιγαίο και Μακεδονία;\nΟύτε έναν, βρε, Κουίσλιγκ, οσφυοκάμπτες, σαπιοκοιλιές μειωμένης Εθνικής κυριαρχίας;\nΟύτε έναν βρέ στην φυλακή, πού θα μας μιλήσετε εσείς για πατριωτισμό, ανελλήνιστοι γλοιώδεις τρόφιμοι του CDRSEE....\nΠατριώτες. Εμπρός για το νέο 21, για την νέα Εθνικη Αντίσταση.....\nΓια να πετάξουμε πάνω από την πατρίδα την φαυλοκρατική κομματοκρατία, που κατέχει την κοινωνία 190 χρόνια.\nΓια να αποτρέψουμε ως κοινωνία τα νέα 1922 και 1974, και την παράδοσή μας στους Νεοοθωμανους, στούς τοκογλύφους , στούς νεοαποικιοκράτες αγγλοσάξονες και στούς νεοναζί Γερμανούς.\nΕμπρός, να ρίξουμε απο το θρόνο της την τυραννική εξουσία τού ευήθους, όπως ξεπαστρέψαμε και τον Καραμανλή και την Μητσοτάκη..\nΓιά μια Ελλάδα της αξιοπρέπειας, της δημιουργίας, της αγάπης και της αλληλεγγύης, της ήπιας οικολογικής ανάπτυξης, όπου η πολιτική θα ταυτίζεται με την κοινωνία, και όχι με το έπ' αυτης κατοχικό κράτος..\nΕμπρός, να μαγαρίσουμε την φαλάκρα του τελευταίου ευήθους πρωθυπουργού, με την βρωμιά από τα άντερα του προτελευταίου πρωθυπουργικού κοπρόσκυλου..\nΟύτε έναν στην φυλακή, βρε; Ξεφτίλες….\nΑναρτήθηκε από vripol στις 11:07 μ.μ. Δεν υπάρχουν σχόλια:\nΑπό τό LoMak's blog\nΑναδημοσίευση από την Kαθημερινή - Ημερομηνία δημοσίευσης: 21-02-10\nΑναρτήθηκε από vripol στις 11:32 π.μ. Δεν υπάρχουν σχόλια:\nΑπό τον Ακρίτα\nΌποιος διαφωνεί περιμένουμε να μας διαψεύσει...\nΜάρενα- με φλογέρα-Π.Τάντσης\nΛεβέντικος Φλώρινας-Απο τα παιδιά της Βεύης\nΑναρτήθηκε από vripol στις 8:20 π.μ. Δεν υπάρχουν σχόλια:\nΑπό το LoMak's blog\nΕντοπίστηκαν ήδη τέσσερις εταιρείες διαχείρισης κεφαλαίων που από τον περασμένο Δεκέμβριο παίζουν με τα ελληνικά ομόλογα - ΡΕΠΟΡΤΑΖ Β. ΧΙΩΤΗΣ, Ν. ΧΑΣΑΠΟΠΟΥΛΟΣ\nΜετά την Ισπανία, τη Γαλλία και τη Γερμανία που ανακοίνωσαν και επισήμως ότι ξεκινούν πόλεμο κατά των κερδοσκόπων, αντίστοιχες προσπάθειες εξουδετέρωσης ή τουλάχιστον εντοπισμού των συμφερόντων που επιτίθενται στην ελληνική οικονομία ξεκίνησε και η ελληνική κυβέρνηση, με αιχμή του δόρατος την Εθνική Υπηρεσία Πληροφοριών. Οπως πληροφορείται «Το Βήμα», η ΕΥΠ έχει ήδη κατορθώσει να βρει «την άκρη του νήματος» στο κουβάρι της κερδοσκοπίας που χτυπάει τη χώρα, αξιοποιώντας το οπλοστάσιο που της διασφαλίζει ο νέος νόμος 3649/2008, αλλά και το δίκτυο πληροφοριών που έχει στήσει διεθνώς η υπηρεσία, για να παρακολουθεί τις δραστηριότητες του οικονομικού εγκλήματος.\nΣύμφωνα λοιπόν με τις πρώτες έρευνες που πραγματοποίησε η ΕΥΠ σε συνεργασία με άλλες κρατικές υπηρεσίες και το οικονομικό επιτελείο της κυβέρνησης, εντοπίστηκαν ήδη τέσσερις από τις μεγαλύτερες εταιρείες διαχείρισης κεφαλαίων που δραστηριοποιούνται στην Ευρώπη και στην Αμερική και οι οποίες από τον περασμένο Δεκέμβριο καθημερινά πωλούσαν μαζικά ομόλογα, αγοράζοντας εν συνεχεία στα χαμηλά της ημέρας. Με τον τρόπο αυτόν, και υπό το ιδιαίτερα δυσμενές κλίμα για την ελληνική οικονομία από τα συνεχή δημοσιεύματα και τις εκθέσεις για την ικανότητά της να αναχρηματοδοτήσει το χρέος, οι εταιρείες αυτές πέτυχαν υψηλότατα κέρδη και δημιούργησαν με τη βοήθεια ξένων οίκων τη μόδα «τρέξτε όλοι και σορτάρετε στην Ελλάδα».\nΕίναι προφανές ότι για την επιχείρηση του εντοπισμού των κερδοσκόπων που δραστηριοποιούνται σε ευρωπαϊκές χώρες των οποίων οι οικονομίες δοκιμάζονται συνεργάζονται οι κρατικές και οι μυστικές υπηρεσίες όλων των ενδιαφερομένων χωρών, ενώ η ΕΥΠ βρίσκεται σε συνεχή επικοινωνία με το Εθνικό Κέντρο Αντικατασκοπίας (CΝΙ) της Ισπανίας, αλλά και με υπηρεσίες στη Γαλλία και στη Βρετανία.\nOπως λοιπόν έχει ήδη τεκμηριωθεί με αδιάσειστα στοιχεία, η εταιρεία που «σορτάρισε» περισσότερο από κάθε άλλη σε ελληνικά ομόλογα είναι η βρετανική Βrevan Ηoward, η οποία διαχειρίζεται το μεγαλύτερο hedge fund της Ευρώπης. Σύμφωνα και με επίσημα στοιχεία που έχουν δει το φως της δημοσιότητας, η Βrevan Ηoward διατηρούσε ως πρόσφατα τις μεγαλύτερες ανοιχτές θέσεις πώλησης επί ελληνικών ομολόγων, αποκομίζοντας σημαντικά οφέλη από την εκτίναξη των spreads πάνω από τις 300 μονάδες βάσης. Η εταιρεία αυτή άλλωστε θεωρείται ειδικευμένη σε τοποθετήσεις στο δημόσιο χρέος και στην περίπτωση της Ελλάδας δανείστηκε ομόλογα κυρίως από αμερικανικές και βρετανικές τράπεζες που λόγω της θέσης τους διατηρούν πρόσβαση σε ελληνικούς τίτλους.\nΗ έρευνα των ελληνικών αρχών κατέληξε και στην αμερικανική εταιρεία διαχείρισης κεφαλαίων Fidelity Ιnternational, παρ΄ ότι δεν ειδικεύεται σε βραχυπρόθεσμες τοποθετήσεις και μεθόδους αντίστοιχες με αυτές που ακολουθούν τα hedge funds. Η συγκεκριμένη εταιρεία διαχειρίζεται σήμερα πάνω από 220 δισ. δολάρια για ιδιώτες και ιδρύματα, ενώ οι εκτιμήσεις από τα dealing rooms συγκλίνουν ότι τα funds της Fidelity κατείχαν κάποια στιγμή μετά τις εκλογές το 4,5% των μετοχών της Εθνικής Τράπεζας.\nΜία ακόμη εταιρεία που έχει εντοπιστεί ότι επί εβδομάδες «πυροβολούσε» με τις κινήσεις και τις διασυνδέσεις της την Ελλάδα είναι η Μoore Capital, η οποία ανήκει στην κατηγορία των hedge funds. Σύμφωνα με πληροφορίες στελέχη της είχαν ζητήσει να συναντηθούν με στελέχη του υπουργείου Οικονομικών έναν μήνα μετά τις εκλογές και αφού πληροφορήθηκαν την κατάσταση της οικονομίας από πρώτο χέρι άρχισαν να «σορτάρουν» σε ελληνικά ομόλογα.\nΗ έρευνα των ελληνικών αρχών επιβεβαίωσε τέλος το παιχνίδι που έπαιξε ο περίφημος κ. Τζον Πόλσον, τον ρόλο του οποίου είχε αποκαλύψει από πολύ νωρίς «Το Βήμα» με την επένδυση ενός ποσού περίπου 3,5 δισ. σε ελληνικά ομόλογα, κερδίζοντας έτσι από την εκτόξευση του spread.\nΑναδημοσίευση από το Βήμα - Ημερομηνία δημοσίευσης: 19-02-10\nΑναρτήθηκε από vripol στις 10:59 μ.μ. Δεν υπάρχουν σχόλια:\nΕτικέτες κερδοσκοπία, κρίση\nΠώς μπόρεσε να γυρίσει με τόσον άδεια χέρια απ' το ταξίδι του στη Μόσχα ο κ. Γιώργος Παπανδρέου; Εξ όσων ενθυμούμαι, ουδέποτε άλλοτε ανταποκριτές αλλά και απεσταλμένοι είχαν τόσο λίγα να γράψουν για τα αποτελέσματα ενός ταξιδιού Ελληνα Πρωθυπουργού σε πρωτεύουσα μεγάλης δύναμης... Α contrario το πρόσφατο ταξίδι του Ερντογάν στη Μόσχα ακόμα αναλύεται (μακαρίζω τους γείτονες, μάλλον διαθέτουν έναν νέον Κεμάλ)...\nΣε τόσο κρίσιμους καιρούς για την Ελλάδα, ο Πρωθυπουργός της πετάει πάει κι έρχεται -μόνον κόμπρες δεν μας έφερε απ' τις Ινδίες! Αλλά από τη Μόσχα; Και τι να έφερνε; θα αντιλέξουν ίσως αυτοί που 'χουν συνηθίσει στο minimum και την ήσσονα προσπάθεια! Ξέρω 'γώ; σαράντα χιλιάδες Βαράγγους κι έναν τρούλο απ' το Κρεμλίνο! Αν δεν κυνηγήσεις το θαύμα, δεν γίνεται...\nα) Η εν λόγω ΜΚΟ ασχολείται, φέρ' ειπείν, με την επιμόρφωση νομικών για το κράτος δικαίου στο Αζερμπαϊτζάν, την ανάπτυξη της ανταγωνιστικότητας στη... Μολδαβία και τη χρηστή διακυβέρνηση (ουάου!) στο Σουδάν.\nΓια αυτές και άλλες τέτοιες «δράσεις», αυτή, όπως κι άλλες τέτοιες ΜΚΟ, έλαβε 513.000 ευρώ το 2005, 898.000 ευρώ το 2006, 460.000 ευρώ το 2007, 418.000 ευρώ το 2008 και 560.000 ευρώ το 2009.\nΑ, ξέχασα! Για μιαν ακόμα έκτακτη «δρασούλα» (κατασκευή αλιευτικών σκαφών στη Σρι Λάνκα) - (μα την Παναγία!) οι ιεραπόστολοι της εποχής μας έλαβαν 270.000 ζεστά ευρουδάκια επιπλέον το 2007. Αλληλούια!\nβ) Ο χρυσοπληρωμένος κι αργομισθοθεσίτης δημοσιογράφος λαμβάνει κρατικούς μισθούς 6.000 από 'δώ, 3.587 από 'κεί, 4.331 από ένα Γραφειάκι Τύπου, 12.000 από ένα πέι ρολ μυστικό κι απόκρυφο, 8.756 από μια τραπεζούλα και 1.500 ευρώ από ένα Δ.Σ.ιδρύματος, ας πούμε Μητσοτάκη ή Σημίτη, το ίδιο κάνει. Σύνολο: 36.174!\nγ) Ο Μήτσος παίρνει 1.836 ευρώ μισθό κι επιδόματα, δουλεύοντας ήδη δεκατρία χρόνια Μήτσος.\nΩραία! Τι συνδέει τώρα τη ΜΚΟ, τον Παπαγαλοδημοσιογράφο και τον Μήτσο;\nΑπό τις διάφορες ΜΚΟ ο κ. Παπανδρέου δεν έχει περικόψει δραχμή. Από τον Μήτσο έχει ήδη κόψει τα πόδια και του κόβει τα ήπατα, απειλώντας ότι θα του κόψει και τον κώ..., εντάξει, τον πωπό!\nΟσο για τον χρυσοπληρωμένο-δημοσιογράφο-παπαγαλάκι, είναι αυτός που βρίζει τον Μήτσο όταν πάει να βγάλει κιχ για τις περικοπές, είναι αυτός που κάνει τον Μήτσο να ντρέπεται που βγάζει 1.836 ευρώ, ενώ θα ήταν αρκετό να βγάζει 1.144, είναι αυτός που καλεί τον Μήτσο εναντίον των γεωργών, των άλλων γενικώς (αναλόγως ποιος στοχοποιείται κάθε φορά), όλων!...\nΤέτοιου τύπου είναι οι θυσίες που ζητάει απ' τον λαό η κυβέρνηση - τύπου εκατόμβης (αγαθών χάριν των πονηρών)...\nΣΤΑΘΗΣ Σ. 18.ΙΙ.2010 stathis@enet.gr\nΑναδημοσίευση από την Ελευθεροτυπία - Ημερομηνία δημοσίευσης: 18-02-10\nΑναρτήθηκε από vripol στις 3:35 π.μ. Δεν υπάρχουν σχόλια:


Ειδική έκδοση για το Fiat 500L - Onlydriving\nΕιδική έκδοση για το Fiat 500L\nΗ συνεργασία μεταξύ Fiat και Chrysler έχει ως αποτέλεσμα μια ειδική έκδοση για το Fiat 500L με την ονομασία Beats. Το χαρακτηριστικό αυτής της έκδοσης είναι το πολύ δυνατό ηχοσύστημα. Επιπλέον θα προσφέρεται και με δύο νέες εκδόσεις κινητήρα. Το Fiat 500L Beats Edition συνδυάζει την τεχνολογία με την ευελιξία, παρά το μεγάλο όγκο που έχει. Η Beats Edition προσφέρεται σε διχρωμία γκρι-μαύρο και ζάντες αλουμινίου 17”. Επίσης προστέθηκαν πλαϊνές ποδιές, φουσκωμένοι προφυλακτήρες και κόκκινες δαγκάνες φρένων.\nΣτο εσωτερικό του FIAT 500L Beats αυτό που ξεχωρίζει είναι το γκρι ματ χρώμα που κυριαρχεί στο ταμπλό, καθώς και τα καθίσματα που είναι ντυμένα από ύφασμα και δέρμα. Επίσης, διατίθεται διζωνικός κλιματισμός και όπως προαναφέραμε το νέο ηχοσύστημα με συνολική ισχύ 520 Watt, που μαζί με τον οκτακάναλο ενισχυτή προσφέρει τέλειο ήχο. Στον εξοπλισμό πλέον των παραπάνω διατίθενται ηλεκτρικά παράθυρα, προβολείς ομίχλης, οθόνη αφής με το συστήμα infotainment Uconnect, αυτόματοι προβολείς και αισθητήρες βροχής, πίσω φιμέ παράθυρα, ανασχεδιασμένη ανάρτηση, σύστημα πρόσφυσης και το Brake Control.\nΜαζί με την Beats Edition θα διατίθενται και δύο επιπλέον εκδόσεις εξοπλισμού, η 500L Living Pack και η 500L Premium Pack. H Living Pack προσφέρει εμπρός θερμαινόμενα καθίσματα και ρυθμιζόμενα καθ ύψος καθίσματα με οσφυϊκή υποστήριξη. Η πιο πλούσια Premium Pack προσφέρει επιπλέον της Living Pack κάμερα οπισθοπορείας, δορυφορικό σύστημα πλοήγησης και οθόνη αφής 5”.\nΜηχανικά πλέον θα διατίθενται και δύο νέες εκδόσεις μια βενζίνης και μια πετρελαίου. Συγκεκριμένα πρόκειται για τον Twin Air Turbo κινητήρα χωρητικότητας 0,9 λίτρων, με τη μέγιστη ισχύ των 105 ίππων και τον turbo–diesel MultiJet ΙΙ κινητήρα χωρητικότητας 1,6 λίτρων, με τους 120 ίππους. Για τον turbo–diesel κινητήρα η μέγιστη ροπή είναι 32,3 κιλά, το 0-100 γίνεται σε 10,7”, ενώ η τελική ταχύτητα φτάνει τα 190 χλμ/ώρα. Η μέση κατανάλωση με βάση τον κατασκευαστή είναι 4,6 λίτρα/100χλμ.\nΤο λανσάρισμα των νέων κινητήρων, καθώς και η έκδοση Fiat 500L Beats Edition, θα ξεκινήσουν το Μάρτιο στη Μεγάλη Βρετανία και αργότερα θα κυκλοφορήσουν σε όλη την Ευρώπη. Στη χώρα μας αναμένεται στα μέσα της άνοιξης, με την τιμή ακόμα να είναι άγνωστη.\nΕίδαν το άρθρο 583\nΑποτελέσματα 1ου αγώνα DRIFT START LINE CUP 2014 & ΑΓΩΝΑΣ GP


Πάτρα: Περιπέτεια για τους επιβάτες του «Superfast I» – Το πρόβλημα που διαπιστώθηκε στη Λευκάδα! - Gatanews\nΠάτρα: Περιπέτεια για τους επιβάτες του «Superfast I» – Το πρόβλημα που διαπιστώθηκε στη Λευκάδα!\nΤο πλοίο «Superfast I» ξεκίνησε κανονικά από το λιμάνι της Πάτρας. Μέσα βρίσκονταν 76 επιβάτες, 58 φορτηγά και οκτώ ΙΧ επιβατικά αυτοκίνητα…\nΜε ασφάλεια επέστρεψαν στο λιμάνι της Πάτρας οι 76 επιβάτες του επιβατικού – οχηματαγωγού πλοίου «Superfast I», το οποίο παρουσίασε μηχανική βλάβη, ενώ έπλεε στη θαλάσσια περιοχή τρία ναυτικά μίλια νοτιοανατολικά από το ακρωτήριο «Δουκάτο» της Λευκάδας.\nΟι επιβάτες πρόκειται να προωθηθούν στον προορισμό τους με μέριμνα της πλοιοκτήτριας εταιρείας. Πηγή\nTags: Πάτρα, Πλοίο\nPrevious Από τους φτωχότερους Έλληνες οι κάτοικοι της Δυτικής Ελλάδας\nNext Πάτρα: Θα φύγουν δεκάδες πούλμαν για το συλλαλητήριο στην Αθήνα


Θεσσαλονίκη: Ανοίγει ο δρόμος για την κατασκευή του υπόγειου πάρκινγκ στην πλ. Ελευθερίας -Τι θα γίνει με τις αρχαιότητες - Ysterografo News\nΤην κατάχωση των αρχαιοτήτων που βρέθηκαν στην Πλατεία Ελευθερίας στη Θεσσαλονίκη, καθώς κρίθηκε πως τα ευρήματα δεν ήταν μεγάλης αξίας, αποφάσισε το Κεντρικό Αρχαιολογικό Συμβούλιο (ΚΑΣ).\nΑνοίγει πλέον ο δρόμος για την κατασκευή υπόγειου πάρκινγκ και για την ανάπλαση του χώρου, όπως δήλωσε ο δήμαρχος Θεσσαλονίκης, Κωνσταντίνος Ζέρβας, στο περιθώριο της συνάντησης με τον νέο πρόεδρο του ΕΟΔΥ στο δημαρχιακό μέγαρο.\n«Προχωράμε στον αρχικό σχεδιασμό για την αξιοποίηση της Πλατείας Ελευθερίας, για την κατασκευή του υπόγειου πάρκινγκ και παράλληλα την ανάπλαση στο επίπεδο της γης», είπε ο κ.Ζέρβας, σχολιάζοντας την απόφαση του ΚΑΣ. Πρόσθεσε, δε, πως «συντομότατα οι λαμαρίνες θα φύγουν για να διατεθεί ο χώρος προσωρινά στους πολίτες και τους επισκέπτες, ειδικά σε δύσκολες περιόδους με το κυκλοφοριακό και το παρκάρισμα».\nΠαράλληλα, ο δήμαρχος ερωτηθείς για τις ασφαλτοστρώσεις στην πόλη απάντησε ότι ήταν «δέσμευση της διοίκησης μας και προχωράμε σε εκτεταμένο πρόγραμμα ασφαλτοστρώσεων στους δρόμους της πόλης», ενώ για τις εργασίες που ξεκίνησαν από σήμερα στη Λεωφόρο Νίκης είπε πως επιλέχτηκαν πρωινές ώρες για να γίνουν τα έργα καθώς η κίνηση στο συγκεκριμένο δρόμο δεν είναι ιδιαιτέρως «φορτωμένη».\nTags: ΘΕΣΣΑΛΟΝΙΚΗ,\tΠΑΡΚΑΡΙΣΜΑ\nΘεσσαλονίκη: Σοβαρό τροχαίο σε καταδίωξη διακινητών - Έξι μετανάστες τραυματίστηκαν [βίντεο]


Ηγάπησεν την φωτογραφίαν του, όχι όμως και εκείνον | Λευκαδίτικα Νέα - Lefkada News\nΠως διελύθη το όνειρον μιας Ελληνοπούλας\nΑπό την ταινία «Νύφες» του Παντελή Βούλγαρη\nΑπό την εφημερίδα «Σταρ» της Κάνσας Σίτυ παραλαμβάνομεν τα ακόλουθα εν περιλήψει.\nΗ δεσποινίς Μαρίνα Κ. κατάγεται εκ χωρίου τινός, πλησίον των Αθηνών. Οι γονείς της Μαρίνας ήσαν ευκατάστατοι, τελευταίως όμως έχασαν την περιουσίαν των και μαζύ με την περιουσίαν διελύθη και το όνειρον της Μαρίνας περί αποκαταστάσεώς της με σύζυγον καθώς πρέπει.\nΈξαφνα όμως, μίαν ωραίαν πρωΐαν λαμβάνει μία επιστολήν από τινα φίλον της οικογενείας, ο οποίος συνίστα εις αυτήν ως τον καλλίτερον γαμβρόν κάποιον Έλληνα εκ Κάνσας Σίτυ, καλώς αποκατεστημένον έμπορον. Αι ελπίδες της Μαρίνας ανεπτερώθησαν, τα όνειρά της περί πλουσίου συζύγου, με μεγάλας εργασίας, με πολυτελή κατοικίαν, με αυτοκίνητα κλπ. θα εγίνοντο πραγματικότης. Χωρίς να χάση καιρόν, γράφει ένα γράμμα εις τον μελλόνυμφον και μετά τινας εβδομάδας λαμβάνει την απάντησιν και μαζύ με αυτήν και μίαν φωτογραφίαν ενός ωραιωτάτου νέου, καλοντυμένου, καλοκαμωμένου, με μαύρα μαλλιά, χτενισμένα αλά πομπαντούρ, με μικρό μαύρο μουστάκι και γυρισμένο ολίγον προς τα επάνω. Ήτο ακριβώς ο ονειρευτός σύζυγος της Μαρίνας. Η αλληλογραφία εξηκολούθησε διαρκούντος του πολέμου εις τον ίδιον τόνον, του μελλονύμφου περιγράφοντος με τα ωραιότερα χρώματα την μέλλουσαν ευτυχή συζυγικήν ζωήν.\nΣυγκίνησις και λιποθυμία\nΟ πόλεμος έληξε. Και η Μαρίνα μίαν ωραίαν πρωΐαν παίρνει ένα τσεκ 300 δολλαρίων δια τα ναύλα της εις την Αμερικήν. Η χαρά της δεν είχεν όρια. Πεταχτή και χαρούμενη η Μαρίνα ηγόρασε το εισιτήριό της και κατόπιν συντόμων προετοιμασιών, μπαίνει μέσα στο βαπόρι και έρχεται εις την Νέαν Υόρκην, με τους ουρανοξύστας της, τους υπογείους, επιγείους και εναερίους σιδηροδρόμους, τα αυτοκίνητα, τους κοσμοβριθείς δρόμους κτλ. Χωρίς να χάση καιρόν παίρνει το τραίνο και μιά και δυό εις την πόλιν Κάνσας.\nΠρο δύο και πλέον εβδομάδων, μιά ωραία Ελληνοπούλα εκτύπησεν εις την θύραν της υπ΄ αριθ. 4845 Ανατολ. 7ης οδού της Κάνσας οικίας. Ήτο η διεύθυνσις του Πήτερ Χ., αδελφού του Λούη Χ., του μνηστήρος της Μαρίνας.\n– Που είναι ο Λούης μου; ηρώτησεν αμέσως Ελληνικά. Είμαι η Μαρίνα, ήλθα από την Ελλάδα να πανδρευθώ τον Λούην.\nΟ ανοίξας την θύραν ήτο ο αδελφός του Λούη. Διάφορα άλλα πρόσωπα συνεγκεντρώθησαν εις τον διάδρομον, αλλ΄ η Μαρίνα δεν κατώρθωνε ν΄ ανακαλύψη μεταξύ των τον ποθητόν γαμβρόν, του οποίου εκράτει φωτογραφίαν.\nΟι εντός της οικίας την προσεκάλεσαν να εισέλθη. Καθώς δε διήρχετο την θύραν ενός δωματίου, ένας άνθρωπος ώρμησεν έξαλλος προς αυτήν με ανοικτάς αγκάλας, φωνάζων: «Ά! Μαρίνα μου! αγάπη μου, φως της καρδιάς μου!».\nΗ Μαρίνα υπεχώρησε, προτάξασα τας χείρας, όπως εμποδίση αυτόν να προχωρήση.\n– Ω! μα δεν είσαι εσύ ο Λούης μου. Ποτέ, ποτέ!\nΚαι η Μαρίνα ελιποθύμησε. Όταν συνήλθεν επανέλαβε την άρνησίν της. Ποτέ, ποτέ! Θα επροτίμα ν΄ αυτοκτονήση. Το όνειρό της διελύθη. Τετέλεσται! Η Αμερική δεν ήτο τίποτε. Να πανδρευθή μ΄ αυτόνε; Ποτέ.\n– Να πανδρευθώ μ΄ αυτόν; Μα αυτός είναι γέρος, αυτός είναι πατέρας μου! ανεφώνησεν ένδακρυς η Μαρίνα. Το μουστάκι του άρχισε ν΄ ασπρίζη και δεν βλέπετε τις άκρες του που κρέμουνται κάτω; Δεν βλέπετε τη φαλάκρα του, που λάμπει ανάμεσα από τα αραιά μαλλιά του; Και τι μούτρα! Ω, ποτέ, ποτέ! Είναι γέρος και ισχνός. Θα πεθάνω προτού να πανδρευθώ.\nΜία μεταβολή εντός εικοσαετίας\nΟ Λούης Χ. είναι 56 ετών, ως εδήλωσεν εις την αστυνομίαν, όπου έφθασε το ζήτημα. Η φωτογραφία που έστειλε της Μαρίνας ήτο παρμένη προ 20 ετών. Διάφοροι Έλληνες προσεπάθησαν να πείσουν την Μαρίνα να πανδρευθή με τον Λούην παρά την ηλικίαν της. Την επήγαν εις το κατάστημά του, εις την 18ην οδόν, και της έδειξαν τας προθήκας, γεμάτας από γλυκίσματα. Αλλ΄ η Μαρίνα το δικό της. Ποτέ, ποτέ!\nΗ αστυνομία ειδοποιήθη περί των συμβαινόντων, συνεπεία διαφωνίας μεταξύ των Ελλήνων περί του αν έπρεπεν η Μαρίνα να υπανδρευθή με τον Λούην ή όχι. Οι νέοι εγνωμοδότησαν, ότι δεν έπρεπε. Και το ζήτημα ανεφέρθη εις την αστυνομίαν. Το Γραφείον της Προστασίας των Κοριτσιών παρέλαβε την Μαρίναν και την εβεβαίωσεν, ότι κανείς δεν ημπορούσε να την πανδρέψη δια της βίας.\nΕν τω μεταξύ, αι αρχαί μελετούν την παράδοξον υπόθεσιν δια να εύρουν εάν υπάρχη νομική βάσις -και ποία- καταδιώξεως του Λούη Χ.\n(Αναδημοσίευση από την ομογενειακή εφημερίδα «ΕΘΝΙΚΟΣ ΚΗΡΥΞ», φύλλο της Τετάρτης 14 Ιουλίου 1920).


PATRINAKI: ΟΗΕ : ΨΗΦΙΣΜΑ ΕΝΑΝΤΙΑ ΣΤΟΝ ΝΑΖΙΣΜΟ - ΚΑΤΑΨΗΦΙΣΑΝ ΗΠΑ, ΚΑΝΑΔΑΣ, ΟΥΚΡΑΝΙΑ. ΑΠΕΙΧΑΝ ΕΕ ΚΑΙ ΕΛΛΑΔΑ !!!\nΟΗΕ : ΨΗΦΙΣΜΑ ΕΝΑΝΤΙΑ ΣΤΟΝ ΝΑΖΙΣΜΟ - ΚΑΤΑΨΗΦΙΣΑΝ ΗΠΑ, ΚΑΝΑΔΑΣ, ΟΥΚΡΑΝΙΑ. ΑΠΕΙΧΑΝ ΕΕ ΚΑΙ ΕΛΛΑΔΑ !!!\nΤο έγγραφο του ψηφίσματος. Πηγή: Fadomduck2.


Κλινική ψυχολόγος: «Ο Μάνος Δασκαλάκης ήταν σαν να έκανε σόου σε κάποια ροκ συναυλία» | Ειδησεις Πάτρα νέα\nΚλινική ψυχολόγος: «Ο Μάνος Δασκαλάκης ήταν σαν να έκανε σόου σε κάποια ροκ συναυλία»\n«Η εικόνα έξω από τα δικαστήρια ήταν τουλάχιστον προκλητική. Υπήρχε ένας άνθρωπος που λειτουργούσε σαν να έκανε σόου σε κάποια ροκ συναυλία», υποστήριξε η Κλινική ψυχολόγος Μυρσίνη Κωστοπούλου.\nΣτην ανακρίτρια σήμερα ο Μάνος Δασκαλάκης – Καταθέτει για το θάνατο της Τζωρτζίνας\n«Μου κάνει εντύπωση ότι δεν ειδοποιήθηκαν οι αρμόδιες Αρχές. Κάποιο άλλο άτομο έχει συνδράμει».Η κ. Ανάσογλου, αναφερόμενη στην εμφάνιση του Μάνου Δασκαλάκη με τον δικηγόρο που είχε αρχικά το ζευγάρι, μιλά για απιστία από πλευράς του συνηγόρου.


Μηχανή Ασκεί Επενδύσεων 💪💪 Όλα Για Το Γυμναστήριο Και Τον Υγιεινό Τρόπο Ζωής - 2019\nΚύριος › Καταλληλότητα › Μηχανή Ασκεί Επενδύσεων\nΜπορείτε να χρησιμοποιήσετε τη θεραπεία μηχανές των επενδύσεων και του πόνου της πλάτης, ως ένας τρόπος για την ανάπτυξη μυών του πυρήνα, και ως εναλλακτική λύση για να προσθέσετε κάποια ποικιλία στο σχέδιο άσκησής σας. Εάν θέλετε να δοκιμάσετε τη χρήση μηχανής αναστροφής, ρωτήστε πρώτα το γιατρό σας. Μερικοί άνθρωποι, συμπεριλαμβανομένων εκείνων με υψηλή αρτηριακή πίεση και γλαύκωμα, μπορεί να χρειαστεί να αναζητήσουν μια διαφορετική μορφή άσκησης.\nΑν δεν έχετε χρησιμοποιήσει ποτέ μηχανή αντιστροφής πριν, είναι καλύτερο να ξεκινήσετε αργά. Πρόγραμμα άσκησης. org προτείνει να αρχίσετε με την προσεκτική ανάγνωση του εγχειριδίου του ιδιοκτήτη σας και στη συνέχεια να ξοδέψετε λίγο χρόνο για να συνηθίσετε να επενδύσετε. Ξεκινήστε συνδέοντας το μηχάνημα σε γωνία 20 μοίρες ή λιγότερο. Ξαπλώστε για όχι περισσότερο από 10 λεπτά. Αυξήστε την επένδυσή σας κατά περίπου 3 μοίρες κάθε μέρα και θα είστε έτοιμοι για κάποιες ασκήσεις φωτός σε μερικές εβδομάδες. Μετά από ένα μήνα, μπορείτε να ξεκινήσετε ένα πλήρες σχέδιο άσκησης.\nΓια να κάνετε μια ανεστραμμένη κοιλιακή χώρα, απλά επεκτείνετε τα χέρια σας στα πόδια σας και φτάστε γι 'αυτά. Δείτε αν μπορείτε να αγγίξετε τα πόδια σας. Το ινστιτούτο της υγιούς πλάτης αναφέρει ότι ορισμένοι ειδικοί λένε ότι μια ανεστραμμένη κοιλιακή χώρα είναι ισοδύναμη με 10 κανονικές κοιλιακές.\nΓια να κάνετε μια ανεστραμμένη κοιλιακή χώρα, αρχίστε με τα χέρια σας να διασχίζουν το στήθος σας. Χρησιμοποιήστε τους κοιλιακούς μυς σας για να σηκώσετε το πάνω μέρος του σώματός σας περίπου το ένα τρίτο του ύψους του. Αν νιώθετε κάποιο πόνο κατά τη διάρκεια αυτών των ασκήσεων, αναθεωρήστε τη θέση σας ή γυρίστε το σώμα σας προς τα πάνω.\nΓια να ξεκινήσετε μια αντίστροφη περιστροφή, πάρτε ένα χέρι και να φτάσει τα πόδια σας στην απέναντι πλευρά του τραπεζιού αναστροφής, jalándote τον εαυτό σας σε μια περιστροφή. Αλλάξτε τα χέρια σας και κάντε το ίδιο στην άλλη πλευρά.\nΟι αναποδογυρισμένες καταλήψεις είναι μια προκλητική άσκηση για την εργασία των γλουτών και των μυών. Στην πλήρως ανεστραμμένη θέση, προσπαθήστε να λυγίζετε τα πόδια σας στα γόνατά σας. Θα χρησιμοποιήσετε γλουτέτες και hamstrings για να σηκωθείτε. Το υγιές πίσω ινστιτούτο λέει ότι οι περισσότεροι άνθρωποι που πάσχουν από πόνο στην πλάτη θα πρέπει να εργαστούν για την ενίσχυση των glutes τους και hamstring τους μυς κάνοντας αυτή την άσκηση.\nΒίντεο Φροντιστήριο: ΦΩΣ ΣΤΟ ΤΟΥΝΕΛ 30/3/2018.\nΠώς Να Ενεργούν Στο Γυμναστήριο\nΑσκήσεις Για Να Εργαστούν Πάνω Μέρος Της Πλάτης Και Τους Ώμους Σας\nΜπάλα Γυμναστικής Ηλικιωμένους\nΠρογράμματα Καρδιο Και Την Ενίσχυση Των\nΠώς Να Παίξετε Κέντρο Στο Ποδόσφαιρο\nΟι Bodybuilders Εκτελούν Καρδιαγγειακή Άσκηση;\nΒήματα Για Πίσω Δελτοειδείς Κάνοντας Πλευρά Αυξήσεις Ανεστραμμένη\nΚαθημερινή Ρουτίνα Για Έφηβες Να Πάρετε Μια Επίπεδη Στομάχι\nΠώς Να Αναπτύξει Τους Μυς Των Αστραγάλων


«Ο Ολυμπιακός προσπαθεί να ρίξει την τιμή του Μανωλά» - Sportlive.gr\n«Ο Ολυμπιακός προσπαθεί να ρίξει την τιμή του Μανωλά»\nΣυνεχίζονται τα δημοσιεύματα από την Ιταλία για το ενδιαφέρον του Ολυμπιακού για τον Μανωλά. Ο γνωστός δημοσιογράφος, Τσίρο Βενεράτο από τον τηλεοπτικό σταθμό RAI, μετέφερε το ρεπορτάζ του επισημαίνοντας ότι οι ερυθρόλευκοι δεν έχουν παρατήσει την προσπάθεια αλλά την συνεχίζουν προσπαθώντας να ρίξουν τις οικονομικές απαιτήσεις της Νάπολι.\n«Ο Ολυμπιακός έχει σοβαρό ενδιαφέρον για τον Μανωλά και ο παίκτης θέλει να γυρίσει στη χώρα του. Η ελληνική ομάδα θέλει να μειώσει την τιμή της μεταγραφής και να ικανοποιήσει όσο το δυνατόν περισσότερο τον Μανωλά για το συμβόλαιό του. Η Νάπολι ζητά 15 εκατ. ευρώ αλλά ο Ολυμπιακός θέλει να ρίξει την τιμή. Η Νάπολι θέλει αυτά τα λεφτά για να τα επενδύσει σε έναν φουλ μπακ και θέλει τον Έμερσον Παλμιέρι. Για το κέντρο της άμυνας θέλει τον Ρουγκάνι», ανέφερε ο Ιταλός δημοσιογράφος.


Άγνωστο πότε θα καταβληθούν τα οικογενειακά επιδόματα | Star.gr\nΆγνωστο πότε θα καταβληθούν τα οικογενειακά επιδόματα\nΦωτίου: «Μόλις υπάρξει η δυνατότητα θα δοθούν τα χρήματα»\nΆγνωστο παραμένει το πότε θα καταβληθούν τα οι��ογενειακά επιδόματα, με την αναπληρώτρια υπουργό Κοινωνικής Αλληλεγγύης, Θ. Φωτίου να δηλώνει σήμερα στην πρωινή εκπομπή του ΑΝΤ1 ότι θα καταβληθούν το συντομότερο δυνατόν σε 635.000 δικαιούχους.\nΌπως είπε, τα οικογενειακά επιδόματα θα πιστωθούν όταν αποδεσμευτούν τα χρήματα από το υπουργείο Οικονομικών, χωρίς όμως να μπορεί να δώσει μια συγκεκριμένη ημερομηνία.\n«Εάν υπάρχουν χρήματα στις 19 Οκτωβρίου θα μπουν εκείνη την ημέρα, αν υπάρχουν πριν από τις 16 Οκτωβρίου, θα καταβληθούν νωρίτερα», είπε χαρακτηριστικά η υπουργός.\nΌσον αφορά συγκεκριμένα στην κάρτα σίτισης, η κα Φωτίου τόνισε ότι το πρόγραμμα θα επεκταθεί και το 2016 και ότι οι δικαιούχοι θα λαμβάνουν τα χρήματά τους κάθε 24 του μήνα.\nΣημείωσε επίσης ότι μόλις υπάρξει δυνατότητα θα δοθούν και τα αναδρομικά για την κάρτα σίτισης, διευκρινίζοντας ότι το πρόγραμμα ξεκίνησε με καθυστέρηση, χωρίς τα αναδρομικά ποσά από τον Απρίλη, αφού το κονδύλι έφτανε μόνο για τα χρήματα ενός μήνα.\nΤέλος τόνισε ότι έχουν καθυστερήσει οι 6.500 ενστάσεις για την κάρτα σίτισης, λόγω του ότι ο έλεγχος γίνεται με το χέρι και όχι ηλεκτρονικά, ενώ έκανε γνωστό ότι θα ανακοινωθούν στο τέλος του μήνα ή στις αρχές του επόμενου.


Διάκριση για την Χριστίνα Ντζάθα από το Παναιτώλιο στο διαγωνισμό Ecotrophelia 2016 - Sinidisi.gr\nΣΥΝΕΙΔΗΣΗ › Διαφορα › Διάκριση για την Χριστίνα Ντζάθα από το Παναιτώλιο στο διαγωνισμό Ecotrophelia 2016\nΔιάκριση για την Χριστίνα Ντζάθα από το Παναιτώλιο στο διαγωνισμό Ecotrophelia 2016\n03 Ιούλ 2016 14:22:18 EET\nΤο Βραβείο «Καλύτερου Πλάνου Μάρκετινγκ και Εμπορίας» κατέκτησαν τέσσερις φοιτήτριες του τμήματος Επιστήμης Τροφίμων και Διατροφής του Πανεπιστημίου Αιγαίου στη Λήμνο δημιουργώντας καινοτόμο σνάκ που είχε ως βάση παραδοσιακές πρώτες ύλες. Η Χριστίνα Ντζάθα απο το Παναιτώλιο είχε συμμετοχή στο διαγωνισμό αλλά και στην βράβευση. Ο διαγωνισμός Ecotrophelia 2016, όπως αναφέρει το panaitolionews.gr, πραγματοποιήθηκε, για 6ησυνεχή χρονιά, στις 30/6/2016 στην αίγλη Ζαππείου, παρουσία του Αναπληρωτή Πρύτανη Διεθνών Συνεργασιών, Φοιτητικών Θεμάτων και Θεμάτων Αποφοίτων, Αναπληρωτή Καθηγητή Σπύρου Συρόπουλου. Πρόκειται για ένα διαγωνισμό όπου έλληνες φοιτητές από ακαδημαϊκά ιδρύματα της χώρα δημιουργούν και παρουσιάζουν τις προτάσεις τους για νέα προϊόντα διατροφής. Ο διαγωνισμός πλέον έχει αναβαθμισθεί και συμμετέχουν σε αυτόν όλα τα Ακαδημαϊκά Ιδρύματα της χώρας (σύνολο 16 προϊόντων). Το Τμήμα Επιστήμης Τροφίμων & Διατροφής (ΤΕΤΔ) του Πανεπιστημίου Αιγαίου συμμετείχε με τα ακόλουθα 3 προϊόντα που δημιουργήθηκαν σε συνεργασία με 3 ελληνικές εταιρείες τροφίμων, και έμφαση στις τοπικές πρώτες ύλες του Αιγαίου. Εξ αυτών το προϊόν AEGEAN PUFFS, με επιβλέποντα καθηγητή τον Αναπληρωτή Καθηγητή και Πρόεδρο του Τμήματος κο Χαράλαμπο Καραντώνη σε συνεργασία με την Ελληνική – Πολυεθνική εταιρεία Chipita, βραβεύθηκε στον διαγωνισμό με το βραβείο ΚΑΛΥΤΕΡΟΥ ΠΛΑΝΟΥ MARKETING ΚΑΙ ΕΜΠΟΡΙΑΣ (βραβείο που αποδεικνύει την εξαιρετική στόχευση στην αγορά και τον καταναλωτή των παραγόμενων προϊόντων από το ΤΕΤΔ).\nΤα προϊόντα του Τ.Ε.Τ.Δ. ήταν τα ακόλουθα:\nBLACK WAVES (καινοτόμο snack της Λήμνου! ).\nΠρόκειται για ένα εξαιρετικό, καινοτόμο, οικολογικό snack έτοιμο προς κατανάλωση με χρήση Λημνιακών κυρίως πρώτων υλών. Τα κύρια συστατικά του είναι αλεύρι Μαυραγάνι Λήμνου, τυρί καλαθάκι Λήμνου, λιναρόσπορο, ελιές από Μυτιλήνη, και βιολογικά εκχυλίσματα βοτάνων Οι Λιόλιου Αντωνία, Μαυροπούλου Ραφαέλα, Ντρίγιος Ιωάννης, Ντρίγιου Βάια με τη βοήθεια του Καθ. Κουτελιδάκη Αντώνη και την υποστήριξη της Λημνιακής εταιρείας παραδοσιακών προϊόντων ΧΡΥΣΑΦΗΣ Α.Ε. δημιούργησαν το εν λόγω νόστιμο υγιεινό, διατροφικό σνακ.\nΗ ομάδα του προϊόντος Black waves με τον επιβλέποντα Καθηγητή και τον εκπρόσωπο της συνεργαζόμενης εταιρείας κ. Παναγιώτη Χρυσάφη\nAEGEAN PUFFS (καινοτόμο γαριδάκι):\nΠρόκειται για ένα καινοτόμο snack (γαριδάκι) φτιαγμένο 100% από πρώτες ύλες από τα νησιά του Αιγαίου. Με αλεύρι ολικής άλεσης από την Λήμνο, βιολογικό εξαιρετικό παρθένο ελαιόλαδο από την Μυτιλήνη, τυρί μελίχλωρο από την Λήμνο και νιώτικο σκοτύρι από την Ίο. Οι Καραμανάβη Δάφνη, Ντζάθα Χριστίνα,Παράκατη Μαρία, Στέφου Ιφιγένεια με την βοήθεια του Καθ. Καραντώνη Χαράλαμπου και την υποστήριξη της CHIPITA S.A. δημιούργησαν ένα αρκετά ανταγωνιστικό προϊόν.\nΗ ομάδα του προϊόντος Aegean Puffs με τον επιβλέποντα Καθηγητή και τον Αναπληρωτή Πρύτανη κ. Σπύρο Συρόπουλο\nSIX STICKS (μπάρα δημητριακών):\nΠρόκειται για ένα προϊόν με πρώτες ύλες κυρίως από το νησί της Χίου. Είναι ένα έτοιμο προς κατανάλωση επιδόρπιο με μανταρίνι και μαστιχόνερο, αλεύρι ρεβιθιού, νιφάδες κεχριού, σπόρους Chia, έξτρα παρθένο ελαιόλαδο, λιαστή ντομάτα και βασιλικό. Το προϊόν δημιουργήθηκε από τους φοιτητές Δεδούση Μαρία, Κωστάκης Αριστείδης, μαμουδάκη Πινελόπη με τη βοήθεια της Καθ. Νασοπούλου Κων/νας και την υποστήριξη της εταιρείας MEDEERRA S.A.\nΗ ομάδα του προϊόντος Six-Sticks με την επιβλέπουσα Καθηγήτρια\nΑξίζει να σημειωθεί ότι στον χαιρετισμό που απηύθυνε στην εκδήλωση ο Αναπληρωτής Πρύτανης κ. Σπύρος Συρόπουλος, μαζί με την Υφυπουργό Βιομηχανίας κ Θεοδώρα Τσάκρη και εκπροσώπους Πρυτανικών Αρχών τόνισε «την μεγάλη οικονομική σημασία των προϊόντων διατροφής στην Μεσόγειο ήδη από την αρχαιότητα και την ανάγκη να επενδύσουμε σε νέους καταρτισμένου επιστήμονες που θα συμβάλλουν στην ανάπτυξη της χώρας μέσω ενός ανταγωνιστικού κλάδου της οικονομίας».\nΗ πρωτοβουλία συμμετοχής του ΤΕΤΔ στον διαγωνισμό υλοποιείται 6 συνεχή έτη στα πλαίσια του μαθήματος της πρακτικής άσκησης των φοιτητών, με επιστημονικό υπεύθυνο και συντονιστή των ομάδων τον Αναπληρωτή καθηγητή Δημήτρης Σκάλκο.\nΌλες οι ομάδες φοιτητών του ΤΕΤΔ του Πανεπιστημίου Αιγαίου μαζί με τους καθηγητές τους, τον Πρόεδρο του Τ.Ε.Τ.Δ. κ. Χαράλαμπο Καραντώνη και τον Αναπληρωτή Πρύτανη κ. Σπύρο Συρόπουλο.\nαπό το Παναιτώλιο στο διαγωνισμό EcotropheliaΔιάκριση για την Χριστίνα Ντζάθα


Έτσι έχασε ένα γύρο o ΠΑΟΚ! - paoki.gr\nΈτσι έχασε ένα γύρο o ΠΑΟΚ!\nΜε την ολοκλήρωση και του Champions League ο ΠΑΟΚ είδε 3/4 προϋποθέσεις που χρειαζόταν για να κερδίσει ένα γύρο στα προκριματικά του Europa Conference League να πραγματοποιούνται, αλλά να του το χαλάει τελικά η… Λέστερ!\nΟ Δικέφαλος (όπως και οι άλλες δύο ελληνικές ομάδες) θα ξεκινήσουν την πορεία τους στη νεοσύστατη διοργάνωση από τον δεύτερο προκριματικό γύρο, τρεις «στροφές» δηλαδή πριν από τους ομίλους.\nΓια να κερδίσει γύρο ήθελε μια αλληλουχία γεγονότων που θα δημιουργούσε «καραμπόλα» με τα ευρωπαϊκά εισιτήρια των τριών διοργανώσεων και θα τον ευνοούσε για να ξεκινήσει το ταξίδι του αργότερα, έχοντας παραπάνω διάστημα να προετοιμαστεί.\nΗ αλήθεια είναι ότι τα «δύσκολα» έγιναν. Η Βιγιαρεάλ κατέκτησε από το πρωτάθλημα της θέση για το Europa Conference και στη συνέχεια επικράτησε της Γιουνάιτεντ στα πέναλτι, στον τελικό του Europa League.\nΗ δεύτερη συνθήκη που χρειαζόταν ο ΠΑΟΚ ήταν η Τσέλσι να μην τερματίσει σε θέση Champions League στην Premier League και να επικρατήσει στον τελικό της διοργάνωσης με την Μάντσεστερ Σίτι. Η αλήθεια είναι ότι η ομάδα του Τούχελ το… πάλεψε. Την τελευταία αγωνιστική ηττήθηκε εκτός έδρας από την Άστον Βίλα και έδωσε την ευκαιρία στη Λέστερ να την αφήσει πίσω.\nΩστόσο η Λέστερ «αυτοκτόνησε» αφού αν και προηγήθηκε δύο φορές της Τότεναμ (εντός έδρας) κατάφερε να ηττηθεί με 2-4 και να τερματίσει στην πέμπτη θέση, ένα βαθμό πίσω από την Τσέλσι.\nΈτσι οι Λονδρέζοι κέρδισαν το Champions League αλλά δεν έδωσαν στον… ΠΑΟΚ την δυνατότητα να ξεκινήσει τη νέα σεζόν 20 ημέρες αργότερα, λόγω της Λέστερ, που δεν εκμεταλλεύτηκαν την απρόσμενη τους ήττα, την τελευταία αγωνιστική της Premier League.\nΠΑΟΚ: Η νέα συνεργασία τους οδήγησε… Αυστρία (pics)


Δείπνο Παυλόπουλου-Παμπούκη στη Βουλιαγμένη - DailyPost.gr\nΕίναι και οι δύο καθηγητές στη Νομική Αθήνας. Κοινά ενδιαφέροντα έχουν οπωσδήποτε. Ο πρώην πρόεδρος της δημοκρατίας Προκόπης Παυλόπουλος και ο πρώην υπουργός Επικρατείας στην κυβέρνηση Παπανδρέου Χάρης Παμπούκης δείπνησαν στον “Λάμπρο” στη Βουλιαγμένη, όπως γράφουν τα “Παραπολιτικά“.\nΚαι οι δύο παραμένουν ενεργοί πολίτες με ενδιαφέρον για τα κοινά. Μπορεί να έχουν διαφορετική πολιτική καταγωγή, αλλά τους ενώνουν κοινές αγωνίες.


24 ΩΡΕΣ ΜΑΜΑ-ΣΑΣΑ ΒΟΥΛΓΑΡΗ - Τaλκ - για γονείς που τα βλέπουν όλα\n24 ΩΡΕΣ ΜΑΜΑ-ΣΑΣΑ ΒΟΥΛΓΑΡΗ\nby Taλκ Team/ 2 Φεβρουαρίου, 2017/ Δεν υπάρχουν Σχόλια/\nΗ Σάσα Βούλγαρη είναι επαγγελματίας προφορική αφηγήτρια.\nΣχεδιάζει και υλοποιεί μόνη της τα προγράμματά της σε ελεύθερες συνεργασίες με σχολεία, φορείς, οργανώσεις και Ιδρύματα και επιμορφώνει, με ευφάνταστους τρόπους, ενήλικες που θέλουν να χρησιμοποιήσουν την Τέχνη της προφορικής αφήγησης στην εργασία και τη ζωή τους. Είναι η μαμά του Μιχάλη 14 ετών! Έχει πολύ ακατάστατο πρόγραμμα γιατί σε αυτό που κάνει επαγγελματικά… ΔΕΝ υπάρχει πρόγραμμα!\n6.30: Γλυκός «παραμυθένιος» ήχος στο ξυπνητήρι του κινητού μου. Δεν τον χρειάζομαι, ξυπνάω-είμαι πρωινός τύπος. Εντάξει! Υπάρχουν και φορές που το κλείνω και… γυρνώ από την άλλη…\n7.00: Οικογένεια στο πόδι. Ο Μιχάλης είναι πια ανεξάρτητος, με το εντελώς δικό του ξυπνητήρι παρακαλώ! Δεν ασχολούμαι, χρόνια τώρα, με την πρωινή του προετοιμασία. Λατρεύω την αλλαγή του φωτός καθώς ξημερώνει. Βλέπω από τα παράθυρα (έχουμε τεράστια παράθυρα στο «σαλόνι-τραπεζαρία-κουζίνα-δωμάτιο για ζωή») τη θάλασσα να ενώνεται με τον ουρανό. Το αγαπημένο μου είναι όταν σηκώνομαι αξημέρωτα και βλέπω όλη την ανατολή – ειδικά το καλοκαίρι ακούγοντας και το χαιρετισμό των πουλιών στον ήλιο.\n7.45: Περνά το σχολικό! Αγκαλιά-φιλί στη πόρτα και τον αποχαιρετάμε κοιτώντας τον από τη μεγάλη τζαμαρία στον 4ο, καθώς μπαίνει στο πούλμαν: κουνάμε το χέρι: χαζο-μπαμπάς, χαζο-μαμά… μέχρι το κόκκαλο! Του αρέσει. Ακόμα και τώρα που μεγάλωσε.\n8.00-9.30: Όταν δεν έχω ξεκινήσει για κάποια αφήγηση σε σχολείο: δεύτερος καφές, πρωινή ενημέρωση, απαντώ στα e mail, τακτοποιώ τη δουλειά μου, διαβάζω, ερευνώ, γράφω… Μπορεί να αποφασίσω να πάω πρωί στο γυμναστήριο (αααααχ! Πόσο τεμπέλα είμαι!). Μου αρέσει το φως, μου αρέσει η ημέρα.\n10.00-16.00: Ανάλογα…Επαγγελματικά ραντεβού, γράψιμο, σχεδιασμός ενός νέου προγράμματος, αφηγήσεις σε σχολεία, ενημερωτικά τηλεφωνήματα, γραφιστική δουλειά: Ναι! Ναι! Τα κάνω όλα μόνη μου και… συμφέρω! Άλλωστε, όλα μου τα προγράμματα (με ελάχιστες εξαιρέσεις) ήταν πάντα με δικές μου παραγωγές και δικό μου σχεδιασμό. Με την κρίση όμως που μας μαστίζει όλους, περνούν πια τα πάντα από τα χεράκια μου! Ακόμα και τις ζωγραφιές που βλέπετε στα αφισάκια μου και τα ίδια τα αφισάκια μου τα παράγω μόνη μου. Απαντώ στο τηλέφωνο και ενημερώνω για τα πάντα, εγώ προσωπικά. Και μέσα σε όλα οι συνήθεις μαμαδο-δουλειές: ψώνια, οικογενειακά ραντεβού πάσης φύσεως που κανονίζω, συγύρισμα, και μαγείρεμα… Ω! Ναι! Μαγειρεύω – όχι πολύ – όχι καλά – όχι μόνον παραμύθια!\n16.10: Ο Μιχάλης γυρνά με το σχολικό. Δεν χρειάζεται να τον περιμένω, έχει τα κλειδιά του, αλλά φροντίζω πάντα όταν δεν έχω επαγγελματική υποχρέωση, να τον υποδέχομαι. Είναι η μέση της ημέρας, ανταλλάσσουμε νέα, τρώει κάποιο σνακ (μεσημεριανό- ευτυχώς Θεέ μου! -τρώει στο σχολείο) και μετά αναλόγως: αν έχει προπόνηση στο basket θα λείψουμε–τον πηγαίνω εγώ τις καθημερινές και τον αναλαμβάνει ο μπαμπάς του συνήθως τα Σαββατοκύριακα που εγώ έχω παραστάσεις και σεμινάρια. Κάθε Τρίτη απόγευμα είμαι στο σεμινάριό μου «Παραμυθέομαι» που πραγματοποιώ για 7η χρονιά στο Ίδρυμα Μιχάλης Κακογιάννης, οπότε τον βλέπω ελάχιστα… σχεδόν στην πόρτα.\n18.00-19.30: Μαγείρεμα (ακούγοντας ωραίες μουσικές για να νοστιμίσει και το φαγητό) οικογενειακό μάζεμα… Ο Μιχάλης διαβάζει τα μαθήματά του αλλά στο ενδιάμεσο πάντα κάτι θα πούμε. Θα μάθω τα νέα του που όσο μεγαλώνει τόσο και πιο φειδωλός γίνεται: τα πιο πολλά είναι κάνα –δυο ατάκες μόλις μπει, στην πόρτα, για κάτι που τον εντυπωσίασε.\n20.00 περίπου: Τρώμε όλοι μαζί, καθώς έχει γυρίσει και ο άντρας μου στο σπίτι. Ανταλλαγή νέων στο τραπέζι: οι άντρες του σπιτιού σχολιάζουν τα πρόσφατα basket-ο-νέα! Τόσο ο καλός μου όσο κι εγώ ταξιδεύουμε επαγγελματικά κάποιες φορές, εντός ή και εκτός Ελλάδας, οπότε υπάρχουν επιπλέον ανατροπές πέρα από το ιδιόρρυθμο του δικού μου επαγγέλματος.\n21.30-10.00: Ο Μιχάλης ετοιμάζεται για ύπνο, εκτός και αν έχει κάποιο σημαντικό αγώνα basket οπότε τον βλέπουμε όλοι μαζί. (Καταλαβαίνετε τι τραβάω με το basket!). Μικροκουβέντες στο γέρμα της ημέρας, συγύρισμα (μη μείνουν και τα πιάτα στο νεροχύτη…), συνεννοήσεις για πράγματα που πρέπει να γίνουν την άλλη ημέρα. Ο Μιχάλης ποτίζει το μικρό μας «κηπάκο». Εγώ δεν ασχολούμαι… Αυτός φροντίζει τις γλάστρες μας. Δεν είναι πολλές, τα μπαλκόνια μας είναι μέσα στους αέρηδες, καθώς από τη μια βλέπουμε το βουνό και από την άλλη τη θάλασσα, οπότε δεν φτουράνε και πολύ τα φυτά. Ελιά, λεβάντα, κάκτοι, κυκλάμινα. Αγκαλιά, φιλί… Καληνύχτα Μιχάλη.\n10.30 – έως ότου πάει… Χαλάρωση στους καναπέδες, καμιά ωραία σειρά ή ταινία (δε βλέπω ειδήσεις και βλέπουμε επιλεκτικά προγράμματα, έχουμε και συνδρομητικό κανάλι. Μπορεί αν είμαι κουρασμένη να με πάρει κι ο ύπνος στον καναπέ… Κυρίως διάβασμα – μου αρέσει πολύ!!!! Είναι η ώρα που θα ζωγραφίσω, επίσης, μπορεί να ετοιμάζω κάποιο νέο πρόγραμμα και να ψάχνω ιστορίες. Γενικά βέβαια ψάχνω ιστορίες – πολλές ιστορίες. Ζω κυριολεκτικά ανάμεσα σε βιβλία. Το μικρό μου γραφείο -έχω καταδικό μου δωμάτιο στο σπίτι (Yes!!!) και τελικά όχι και τόσο πολύ μικρό – είναι «χτισμένο» με βιβλία… Επίσης έχω παντού μουσικά όργανα και υλικό που χρησιμοποιώ στα επιμορφωτικά εργαστήρια… Χαρτιά, κάρτες, παιχνίδια, σκηνικά, διάφορα είδη ζωγραφικής: οι δικοί μου έχουν μάθει να μην μπαίνουν στο χώρο αυτό χωρίς… άδεια. Αλλά όταν κάτι δεν ξέρουν που να το βάλουν το αφήνουν εκεί για να το βολέψει η «μαμά του σπιτιού». Και αποθήκη λοιπόν – σιγά μην τη γλίτωνα! Και ενίοτε και ξενώνας όταν φιλοξενούμε – όπου πρέπει πρώτα να αφιερώσω περίπου μισή μέρα για να το συμμαζεψω.\nΚαι αυτό είναι ένα «τυπικό» 24ωρο… Κι όλα αυτά δείχνουν πολύ… κανονικά. Αλλά η αλήθεια είναι ότι έχω συχνά ένα πρόγραμμα τόσο ανακατεμένο που χρειάζεται να… αυτοσχεδιάσω! Πολλές φορές μιλάω στο τηλέφωνο και μαγειρεύω ή ψάχνω τα παπούτσια μου ή οδηγώ… Ευτυχώς υπάρχουν τα ασύρματα, τα κινητά, τα ακουστικά… και μπορεί κανείς να κάνει διάφορα πράγματα μιλώντας. Υπάρχουν φορές που θα λείψω και βράδυ όταν έχω βραδινές παραστάσεις. Και τα Σαββατοκύριακα η οικογένειά μου και οι φίλοι μου έπρεπε πάντα να με χωράνε ανάμεσα στις… αφηγήσεις μου. Έτσι έχει τύχει να χάσω αρκετά παιχνίδια του γιου μου στον όμιλο που προπονείται – είπαμε basket!\nΔεν τα θεωρώ όλα αυτά προβληματικά. Ναι, είναι φορές που αλαφιάζω, με τρώει το άγχος, ξενυχτώ για να προλάβω (όπως τώρα που τα γράφω όλα αυτά) αλλά δεν θα άλλαζα τις περισσότερες από τις επιλογές μου. Καθώς περνά ο χρόνος και βλέπω το γιο μου να μεγαλώνει έχω την ησυχία μέσα μου ότι κατάφερα ως τώρα να ζήσω τις σημαντικές του στιγμές να είμαι κοντά όταν με χρειάστηκε, να χαίρομαι με όσα τον έκαναν να χαρεί. Απολαμβάνω και αυτό που κάνω. Το να λέω ιστορίες και να βοηθώ τους ανθρώπους να βρουν τις δικές τους προσωπικές ιστορίες να πουν είναι για μένα τρόπος ζωής! Αλλά τίποτα δεν θα είχε τόσο βάθος, τόση ομορφιά, τόση Αγάπη – τίποτα! Ούτε καν τα παραμύθια μου – εάν δεν είχα ζήσει την πιο υπέροχη ιστορία μου: να είμαι 24 ώρες τη μέρα, κάθε μέρα η μαμά του Μιχάλη.\nΓνωρίστε καλύτερα τη Σάσα εδώ.\nTags: 24 ώρες μαμά, Σάσα Βούλγαρη\n24 ΩΡΕΣ ΜΑΜΑ. MAMATSITA


Θέμα: Αξιοπιστία των χράπα χρούπα\nΒρίσκεστε εδώ:Αρχική»Συζητήσεις»Περί όπλων»Γενικά για τα όπλα»Αξιοπιστία των χράπα χρούπα\nΑξιοπιστία των χράπα χρούπα\nmitsos στις 5 Φεβρουαρίου 2017 στις 00:32 #503505\nΕίμαι καινούριος εδώ και δεν είμαι και κυνηγός. Ζώ σε ένα νησί στην παραμεθόριο και σκέφτομαι να αγοράσω μια κοντόκανη χραπα χρούπα.\nΟ βασικός λόγος είναι για να υπάρχει στο σπίτι ένα όπλο, το όπλο θα χρισιμοποιηθεί σε ιδιόκτητο χώρο με αυτοσχέδιους στόχους.\nΑναζητώ όμως μια χράπα χρούπα η οποία αν τύχει κάτι στραβώ και αναγκαστούμε να αφήσουμε τα σπίτια μας νύχτα και να βγούμε στο βουνό να έχει μια καλή ποιότητα κατασκευής για να μπορεί να αντέξει. (μπορεί να σας φαίνεται παράξενη η όλη αυτή σκέψη αλλα εμείς στην παραμεθόριο την έχουμε πάντα στην άκρη του μυαλού μας, όπως έχουμε πάντα έτοιμη την βαλίτσα με τα απαραίτητα……)\nΤα χρήματα που μπορώ να διαθέσω είναι με δυσκολία 450 ευρώ, έχω επιλέξει μερικές και ήθελα να μου πείτε την γνωμη σας κυρίως πάνω σε θέματα ποιότητας κατασκευής και ασφάλειας…\n1. churchill, hatsan, matrix, derya…..περίπου 300 ευρω\n2. maverick 88 31046 περίπου 350 ευρω\n3. benelli nova πειρίπου 400 ευρω\n4. winchester defender ή benelli supernova περιπου 450 ευρω\nκαι δύο – τρείς ακόμα ερωτήσεις,\n1. οι χράπα χρουπα με αλλαγή κάνης μπορούν να γίνουν περισσότερο κυνηγετικές?\n2. όταν το όπλο είναι super magnum η κάνη του αντέχει περισσότερο στην πίεση από κάποιο που είναι απλό magnum?\n3. ποιό είναι περισσότερο αξιόπιστο υλικό για βάση όπλου το ατσάλι ή το ergal?\nΣάς ευχαριστώ πολύ για τις απαντήσεις που θα μου δώσετε………\ntsakalos στις 5 Φεβρουαρίου 2017 στις 01:08 #503506\nΚαταρχήν κάποια από τα όπλα που αναφέρεις είναι τουρκικής κατασκευής, οπότε μου φαντάζει αδιανόητο Έλληνας και ακρίτας και να πας να πάρεις τέτοιο όπλο. Οι χράπα χρούπα είναι όπλα τα οποία έχουν μεγάλη χρήση, παράδοση και αποδοχή στην Αμερική, οπότε προσωπικά θα προτιμούσα κάποιο Αμερικάνικο όπλο. Φυσικά οι γνώστες θα σου δώσουν πιο εμπεριστατωμένες και τεκμηριωμένες συμβουλές. Η δική μου είναι πιο πολύ λογική παρά εμπειρική.\nΤέλος η κάνη super magnum είναι πιο ενισχυμένη από τη magnum και το εργκαλ είναι κράμα με σαφώς λιγότερη αντοχή από το ατσάλι. Φυσικά ότι κερδίζεις σε αντοχή και ενίσχυση το επιβαρύνεσαι σε βάρος…\nmitsosvinci στις 5 Φεβρουαρίου 2017 στις 18:46 #503509\nΤη nova με κλειστά μάτια αφού δεν την θέλεις για κυνήγι. Το γεγονός ότι αποτελεί όπλο που εχει ενταχθεί στο οπλοστάσιο του αμερικανικού στρατού τα λέει ολα. Και όπως λέει ο tsakalos όχι τούρκικα. Έχω γνωστό που κυνηγάει με μια Remington και έχει ρίξει χιλιάδες φυσίγγια χωρις κανενα προβλημα.Αλλά δεν θυμάμαι το μοντέλο και είναι γύρω στα 150 ευρώ πάνω από το ποσό που διαθέτεις.\nmitsos στις 5 Φεβρουαρίου 2017 στις 23:24 #503519\nΗ nova δεν είναι για κυνήγι επειδή είναι χραπα χρουπα η επειδής έχει κοντά κάνη;\ndean52 στις 6 Φεβρουαρίου 2017 στις 01:38 #503520\nmitsos στις 6 Φεβρουαρίου 2017 στις 09:07 #503532\nΑνεβαίνει η τιμή και δεν έχω την ευχέρεια να τα διαθέσω τα χρήματα.\nΝομίζω ότι θα δω περισσότερο τις διαφορές που έχουν η maverick 88 με την super nova και θα επιλέξω μία απο τις δύο. Σκέφτομαι την super nova comfort και όχι την nova γιατι είμαι 1.78 και 77 κιλα οπότε φαντάζομαι ότι ίσως έχω κάποιο θέμα με την ανάκρουση του όπλου…..\nProwler ® στις 6 Φεβρουαρίου 2017 στις 09:32 #503534\nχαιβαν ντουφεκ = μπουνταλα μουστερή\nδεν είναι οξύμωρο να δώσεις παράδες στην πολεμική βιομηχανία αυτών των ιτς ογλάν που θέλουν να σου την πέσουν, για να προστατευτείς αφού σου την πέσουν κι ενώ τους έχεις ενισχύσει ήδη για να σου την πέσουν\nη χράπα – χρούπα είναι η πιο αξιόπιστη καραμπίνα, δεν παθαίνει σχεδόν ποτέ εμπλοκές\nΌμως αυτό που χρειάζεσαι δεν είναι χραπα – χρούπα αλλά G3, αν δεν είσαι εθνοφύλακας, πας στα ΤΕΑ της περιοχής σου και κατατάσσεσαι και παίρνεις και ΣΩΣΤΟ ΟΠΛΟ για την δουλειά που το θέλεις 😉\nαν πάλι επιμένεις στην χράπα χρούπα πάρε την Νοβα\nκαι η ρεμ 870 είναι εξαιρετική αλλά η αχρωμίωτη κάννη θέλει φροντίδα\nσ΄αυτά που ρωτάς:\n1. βασικά ΝΑΙ αλλά και με την σλαγκ κάννη μπορούν να χρησιμοποιηθούν στο κυνήγι (παλιότερα η mossberg έβγαζε την 500 combo με δύο κάννες σε πολύ καλή τιμή)\n2. μην σε απασχολεί το σουπερ μάγνουμ και οι πιέσεις θα έχεις πολύ καλύτερη απόδοση με την απλή μάγκνουμ με τα φυσίγγια που θα ρίχνεις (εκτός κι αν θέλεις να ρίχνεις ΜΟΝΟ τα πανάκριβα σουπερμαγκουμ φυσίγγια)\n3. ασφαλώς το ατσάλι\nDANAOS_master στις 6 Φεβρουαρίου 2017 στις 13:38 #503548\nως κάτοχος της Super Nova στην προτείνω με κλειστά μάτια. Πέρα από αξιοπιστία, είναι Benelli και μπορείς να τη φέρεις στα μέτρα σου (κοντάκι, λαβή, κάννη).\nΤα super magnum που ρίχνει είναι πολύ σημαντικά σε κυνήγι αγριόχοιρου (περισσότερα δράμια σε 1 βολή), στο βάλτο, ενώ έχουν συντριπτικά μεγαλύτερη καταστρεπτική ισχύ σε περίπτωση στραβής (παίζει να τρυπάνε το Μ113). Δυστυχώς είναι δύσκολα στη σκόπευση μιας και θα την “ακούσουν” μέχρι και τα σφραγίσματά σου, που λένε.\n1. Η κυνηγετική κάννη είναι αυτή που δέχεται τσοκ (αντί για το standard κύλινδρο) και έχει σκοπευτικό οπτικής ίνας (αντί για κλεισιοσκόπιο που έχει η Super Nova).\nΕννοείται ότι μπορείς να κυνηγάς ειδικά σε κοντινές αποστάσεις, προσωπικά είχα βάψει το πάνω μέρος του μπροστινού σκοπευτικού με μαρκαδόρο φωσφοριζέ. Για πιο μακρινές βολές δες φυσίγγια με συγκεντρωτήρα. Δυστυχώς, έχεις πρακτικά 1 βολή, μιας και η στόχευση επηρεάζεται πολύ από τη χειροκίνητη όπλιση.\n2. Εννοείται ότι τα super magnum φυσίγγια παράγουν περισσότερες πιέσεις (φτάνουν τα 64γρ πυρίτιδα σε σχέση με τα magnum που φτάνουν μέχρι τα 53γρ) εξού και οι super magnum κάννες είναι πιο ενισχυμένες.\nmitsos στις 6 Φεβρουαρίου 2017 στις 22:33 #503561\nΝίκο καλησπέρα ήσουν κατατοπιστικοτατος, μπορείς να μου πεις πως τα πάει και με την ανάκρουση; μπορείς να κάνεις σύγκριση με την maverick;\nTwist στις 6 Φεβρουαρίου 2017 στις 22:46 #503562\n2. Εννοείται ότι τα super magnum φυσίγγια παράγουν περισσότερες πιέσεις (φτάνουν τα 64γρ πυρίτιδα σε σχέση με τα magnum που φτάνουν μέχρι τα 53γρ) εξού και οι super magnum κάννες είναι πιο ενισχυμένες. 3. Ατσάλι. Νίκος\nΤο βάρος αφορά σκάγια και όχι πυρίτιδα, πιστεύω εκ παραδρομής το έγραψες Νίκο.\nΤα όπλα super magnum “ανακαλύφθηκαν” προκειμένου να εξισορροπηθεί η απώλεια βάρους από την απαγόρευση μολύβδινων σκαγιών και την αντικατάστασή τους με ατσάλινα σε υδροβιότοπους.\nmitsos στις 6 Φεβρουαρίου 2017 στις 23:13 #503565\n
Νίκο η super nova που έχεις πόσα εκατοστά κάνη έχει;
\nΜιχάλης Rem870 στις 6 Φεβρουαρίου 2017 στις 23:15 #503566\nΦίλε mitsos, θα διαφωνήσω με την ιδέα σου περί αυτοπροστασίας με κοντόκαννη σε περίπτωση εισβολής από την Τουρκιά, αλλά ο καθένας μας έχει την άποψη του.\nΔεν σου συστήνω τη Maverick γιατί έχει τις ράγες του κλείστρου ενσωματωμένες στην πάπια κι αν χρειαστεί να την αλλάξεις κάποτε θέλει πολύ δουλειά, ενώ η ποιότητα της (κατασκευάζεται στο Μεξικό) είναι εμφανώς κατώτερη από τα ”αδελφά” Mossberg.\nΔεν σου συστήνω τις Nova/Super Nova γιατί ανατριχιάζω και μόνο στη σκέψη όλο το όπλο να περιβάλλεται από πλαστικό, ενώ και η supermagnum είναι εξαιρετικά αχρείαστη…\nΔεν σου συστήνω τις τούρκικες, λόγω τουρκιάς και επίσης επειδή δεν έχουν δοκιμαστεί αρκετά, όπως π.χ. η Mossberg ή Remington (η 870 από τα όπλα με τις περισσότερες πωλήσεις, αν όχι το πιο καλοπουλημένο παγκοσμίως).\nΔεν σου συστήνω τη Winchester γιατί η Defender είναι made in Turkey με τη στάμπα της Winchester επάνω (καθαρή ντροπή για αυτή την εταιρεία) με μέτρια ποιότητα (καλύτερη της Maverick όμως).\nΣτη θέση σου θα έπαιρνα με λίγα ευρώ παραπάνω (520€) τη Μοssberg 500 σε 61 πόντους με ρίγα, γιατί και πάλι κοντόκαννη είναι, αλλά έχει πλέον και κάποια κυνηγετική ιδιότητα (σε φαντάζομαι να ξεκινάς κυνήγι λαγού στο νησί που βρίσκεσαι), θα καλύψει κάθε σκοπευτική σου επιθυμία και έχει ”τόννους” ανταλλακτικά και αξεσουάρ ακόμη και για να την κάνεις terminator-gun.\nΑν δε σε πειράζει το λίγο μεγαλύτερο βάρος, λόγω ατσάλινης βάσης, στα ίδια λεφτά θα έπαιρνα την 870 Express και θα είχα την πιο διάσημη χράπα που έχει βγάλει εταιρεία όπλων (η αχρωμίωτη κάννη νομίζω ότι δεν είναι ουσιαστικό μειονέκτημα), πάλι σε 61 πόντους τουλάχιστον (η διαφορά με την κάννη 51cm, δεν δείχνει τόσο πολύ όσο φαντάζεσαι).\nΤέλος, με 550€ θα έπαιρνα μια Baikal 155 synthetic σε 66cm κάννη και θα της έβαζα αργότερα extra αποθήκη +5 φυσιγγίων για πρακτική σκοποβολή ή και light κυνήγι, μαζί με ghost-rings στη ρίγα του όπλου κι όχι χράπα χρούπα, λόγω της αρκετής δυσκολίας συγχρονισμού χειρισμού της πάπιας με επιτυχή στόχευση σε σιλουέτα στόχου (θέλει πολύ προπόνηση φίλε…).\nPraetorian στις 7 Φεβρουαρίου 2017 στις 00:01 #503567\nΔυστυχώς αντιλαμβάνομαι στο 100% τον τρόπο με τον οποίο σκέφτεσαι και, αν και Αθηναίος, τον συμμερίζομαι απόλυτα. Φοβάμαι, πως αργά ή γρήγορα, ίσως έρθει η ώρα που θα χρειαστεί να “πάρουμε” κι εμείς τα βουνά…\nΤο όλο ζήτημα, λοιπόν, είναι θέμα επιβίωσης (άμυνα απέναντι σε απειλές και κυνήγι για τροφή). Και όλα αυτά χωρίς να χρειαστεί να μείνεις “νηστικός” εν καιρώ ειρήνης για να προμηθευτείς αυτό τον εξοπλισμό.\nΑπό τα όπλα που αναφέρεις, θεωρώ πως τα benelli nova & supernova είναι οι πιό καλές επιλογές. Το πλεονέκτημά τους είναι ότι διαθέτουν σκοπευτικά (και η φίρμα Benelli φυσικά αποτελεί από μόνη της πλεονέκτημα), ενώ μειονέκτημά τους είναι η σχετικά μικρή αποθήκη τους (4+1 φυσίγγια), οπότε θα πρέπει να συνυπολογίσεις μια άυξηση του τελικού κόστους για αγορά προέκτασης. Με λίγα ευρώπουλα παραπάνω μπορείς να δεις επίσης και την tactical έκδοση αν σε βολεύει η χειρολαβή (αν και νομίζω πως αυτή δεν έχει comfort).\nΤο maverick 88 πάλι, δεν είναι τόσο κακό όπλο, όσο παρουσιάζεται. Είναι ο φτωχός συγγενής του Mossberg 500 από το Μεξικό. Έχει τα θετικά της μεγάλης αποθήκης και της χαμηλότερης τιμής της αγοράς καθώς και αρκετά after market παρελκόμενα σε χαμηλές τιμές. Με δεδομένο, ότι όλα τα όπλα που αναφέρεις είναι φθηνά (με ότι αυτό συνεπάγεται) και ΚΑΝΕΝΑ από αυτά δεν έχει σχεδιαστεί για να δρα στις αντίξοες συνθήκες που απαιτεί ο ανταρτοπόλεμος (συνεχής υγρασία/βροχή/χιόνι, βρωμιά/λάσπες κτλ), πιστεύω ότι το 88άρι θα σε καλύψει τίμια μέχρι να βρεις άλλο όπλο να το αντικαταστήσεις (κάποιο M4/G3 κοκ – εκτός κι αν σε έχουν σκοτώσει ως τότε οπότε μάλλον δε θα σε νοιάζει).\nΤο αρνητικό της Maverick, νομίζω, είναι ότι η 31046, δεν δέχεται άλλη κάννη παρά μόνο την slug 50άρα (χωρίς όμως να είμαι 100% σίγουρος).\nΤούρκικο όπλο, δεν θα αγόραζα ούτε εγώ, για κανένα λόγο.\nΤο super magnum, θεωρώ δεν το χρειάζεσαι, τουλάχιστον δεν νομίζω ότι κάνει τη διαφορά (αν και περι ορέξεως…).\nΤο ατσάλι είναι μεν ανθεκτικότερο, αλλά είναι βαρύτερο (συν το βάρος της πλήρους φυσιγγίων αποθήκης, συν το βάρος του μπέργκιν κτλ). Τέλος τόσο το ατσάλι όσο και το ergal στο παραπάνω εύρος τιμών (άποψή μου τουλάχιστον) όταν γρατζουνιστούν και εκτεθούν για μεγάλο διάστημα στίς αντίξοες συνθήκες που προαναφέρθηκαν θα αρχίσουν να παρουσιάζουν σημάδια οξείδωσης…\nΤέλος, για ζητήματα επιβίωσης, έχω σκεφτεί κι ένα ισχυρό αεροβόλο ελατηρίου 5,5mm. Κάνει λιγότερο θόρυβο, υπάρχουν αρκετά φθηνά στην αγορά, είναι ικανό να καταβάλει πτηνό ή λαγό στα 100m, με διόπτρα είναι αρκετά ακριβές, έχει φθηνότερα πυρομαχικά τα οποία μεταφέρονται ευκολότερα (άνετα βάζεις 3-4 κουτιά των 500 στο μπέργκιν κι έχεις 2000 βολίδες), ενώ σε κοντινές αποστάσεις (10-20 μέτρα), με headshot σίγουρα ρίχνει κάτω άνθρωπο…\nΣίγουρα δεν είναι πυροβόλο κι έχει μειονεκτήματα, αλλά το γεύμα της ημέρας ίσως το “βγάλει”, χωρίς να ακουστείς 5 χωριά παραπέρα…\nmitsos στις 7 Φεβρουαρίου 2017 στις 19:36 #503606\nΕυχαριστώ για την απάντηση σου θα ρίξω μια ματια και στην Mossberg και στο Baikal.\nΜάλλον θα προσανατολιστώ σε μεγαλύτερη κάνη….\nmitsos στις 7 Φεβρουαρίου 2017 στις 19:41 #503608\nΆν η 31046 δεν παίρνει μεγαλύτερη κάνη απο 50cm θα την απορύψω γιατί είχα σκοπό μελλοντικά να αγοράσω μια μεγαλύτερη.\nΤο ενεχόμενο για το αεροβόλο δεν μου είχε περάσει απο το μυαλό, θα το εξετάσω και αυτό το σενάριο….